
Ukratko o zimskom broju Ispod pločnika 

Kriza kapitalizma 



Uvodnik 

Ispod pločnika je novo 
slobodarsko (ili anarhističkoj 
glasilo, mogli bismo reći 
dvomjesečnik, jer nam je 
hvatanje i praćenje 
zadanog ritma zasad 
polazilo za rukom. Unatoč 
svijesti o nestalnosti vremena i njegovom 
neprestanom izmicanju, ovakvo nam 
definiranje u okvirima vremena ipak garantira 
željeni kontinuitet. 

Osnovna ideja jest biti medij slobodarskog 
pokreta, te se može reći da na određeni način 
(iako ne u potpunosti) nastavljamo rad koji su 
započeli drugi objavljujući Comunitas, 
Nećemo i nedamo, Zaginflatch i cijeli niz 
drugih publikacija koje su obilježile godine 
rada slobodarskog pokreta kod nas. Unatoč 
tome što je propagandna bomba informacija 
odavno aktivirana, činjenica je da je njezin 
upravljač najčešće u rukama masovnih medija 
koji su oduvijek bili naklonjeni svim vlastima. 
Upravo stoga postoje događaji i ideje koje se 
zaobilaze, kojima je neka nevidljiva ruka 
odredila mjesto ispod svakodnevnih senzacija 
i dnevnih kronika gradskih ulica. Jedna od 
ideja Ispod pločnika jest stoga da između 
ostalog bude prostor za takve, najčešće 
zaobilažene ideje, vijesti, stavove, razgovore i 
aktualne situacije slobodarskog pokreta. Uz 
različite prijevode, autorske članke, 
predstavljanja novih knjiga i drugih izdanja 
Ispod pločnika također nastoji pružiti otvorenu 
diskusiju teorije i prakse, odnosno papirnatih 
stavova i svakodnevnih postupaka, a ne samo 
periodično izdanje ideja na papiru. Sve je 
ovo ionako tek mali doprinos onome što 
pokret rodi, ono ostalo i bitno događa se u 
svakodnevnom životu, na ulici, na radnom 
mjestu, u školi, na fakultetu, u našim 
međusobnim odnosima... 

Raznolikošću stavova i ideja koje donosimo ili 
ćemo donositi želimo naglasiti važnost i 
nužnost propitivanja tuđih, ali i vlastitih 
stavova; nužnost diskusije i konstruktivne 
kritičnosti kojom istovremeno rušimo mit o 
objektivnosti i konstanti naših stavova jer oni 
niti to jesu niti bi takvima trebali biti. Želimo 
naglasiti nužnost promjene proizašle iz 
osobnog promišljanja iznesenih stavova, a ne 
puko usvajanje predstavljenih ideja. Uz sve to 
treba reći da stavovi izneseni u tekstovima 
nisu nužno stavovi iza kojih stoji uredništvo, 
već tekstove objavljujemo zato jer ih 
nalazimo zanimljivima i dobrom podlogom za 
diskusiju i razvoj rasprave. 

I na kraju... u želji da dopremo do šireg 
čitateljstva, odlučili smo Ispod pločnika 
ostavljati i na frekventnijim kulturnim 
mjestima i knjižarama čiji popis možete naći 
na zadnjoj stranici... 

Financiramo se donacijama, pa kada naletite 
na kutiju na kojoj piše "donacije", ubacite 
nešto, to će nam puno pomoći. 

Trenutno nemamo fizičku adresu, a 
kontaktirati nas možete putem elektroničke 
pošte. Ukoliko želite pomoći na bilo koji 
način, poslati vijest/prilog, ili primati Ispod 
pločnika na svoju adresu, pišite na: 
ispodplocnika@net.hr 


Ušli smo duboko u krizu kapitalizma. 
Zapravo, uvučeni smo u krizu jer u osnovi, 
ona nikad i nije bila naša, baš kao niti 
kapitalizam - on je uvijek njihov, služi 
ekonomskim i političkim močnicima kao 
sustav iskorištavanja za koji nas uvjeravaju 
da je najbolji pa čak i jedini izbor za nas. 

Kriza nije nova, ona je stalna, predstavlja 
osnovu funkcioniranja kapitalizma, tek jedan 
ciklus, ovaj put izazvan špekulacijama unutar 
domene virutalne vrijednosti - takozvanog 
financijskog tržišta - gdje novac i vrijednosni 
papiri predstavljaju sredstvo i robu kojom se 
trguje. Zato se u ovom broju Ispod pločnika 
djelomično bavimo upravo tim ekonomskim 
sustavom i njegovim "vrijednostima", robom 
koju mi moramo proizvoditi, ali i željeti 
posjedovati, kako bi osigurali "rast" kroz 
potrošnju... Međutim, kada bi slika bila toliko 
jednostavna i kada bi ekonomija ovisila o 
jednostavnoj jednadžbi proizvodnje i potreba, 
rast bi ovisio jedino o tome proizvodi li se 
dovoljno ili ne. O tome kako zapravo 
funkcionira sustav pročitajte više u tekstu 
"Kriza... čija kriza?", koji otkriva pravi odnos 
stvarne i izmišljene vrijednosti na kojima 
počiva kapitalizam i čime nas drži pokornima 
u kreditnom ropstvu. 

Različiti ekonomski forumi, stručnjaci, 
ministarstva i institucije vode diskusije, iznose 
argumente i traže rješenja koja ne izlaze iz 
ustaljenih procedura ovog sustava. 

Pokušavaju pronaći svoj spas, način da opet 
ostvaruju "sveti" profit. Naravno, na naš 
račun. U tom pokušaju panično ubacuju 
novac u takozvani "financijski sektor", 
virtualnu rupu bez dna, koju ipak punimo 
stvarno uloženim radom, trudom i vremenom, 
jer sva njihova ulaganja, sanacije i 
intervencije plaćamo mi - svi koji radimo za 
nekoga i pokušavamo preživjeti. 

Koliko god vrijednost novca bila nestvarna, 
nametnuti sustav nas tjera da ga koristitimo i 
dajemo mu vrijednost. "Imam novac." Sto to 
zapravo znači? Ako sutra ukinemo postojeći 
ekonomski sustav i počnemo proizvoditi 
prema stvarnim potrebama, a sva proizvedena 
dobra i usluge učinimo besplatnim i 
dostupnim, kakvu onda vrijednost ima novac? 
Odgovor na ovu i sve ostale krize je 
jednostavan, unatoč silnim nastojanjima da 
nas uvjere u kompleksnost problema - 
nestanak kapitalizma bi značio nestanak krize 
i mogućnosti njene nove pojave. 

Ne govorimo ovdje o državnom kapitalizmu 
koji smo imali u takozavnom socijalizmu ili o 
"kapitalizmu s ljudskim licem" kakav 
zagovaraju liberali koji ne vide dalje od 
kapitalizma, već o potpunom ukidanju 
postojeće ekonomske strukture koju ne bi 


zamjenili novom i "boljom" upravom. I dok to 
možda zvuči kao tek neozbiljan i 
pojednostavljen plan budućnosti, osvrnimo se 
na trenutak na prošlost i film Vivir utopio u 
kojem sudionici i sudionice španjolske 
revolucije z 1 936. godine kažu kako su ukinuli 
novac i dotadašnju ekonomiju, te preko noći 
zadovoljili svoje potrebe. Upravo to je ono 
čega se moćnici i njihove institucije boje. 

U doba krize gube mogućnost potkupljivanja 
pa uvode zdravstvenu reformu koja otkriva 
pravu i potpunu sliku navodno "besplatnog" 
zdravstva koje smo uvijek morali plaćati. Sada 
to moramo dodatno plaćati, a iluzija o 
"socijalnoj" državi nestaje i u glavama 
najnaivnijih. Privatizacija mirovinskog sustava 
će tek pokazati svoje pravo lice, a ako u 
postojećoj situaciji samo napomenemo da je 
ovdje u potpunosti riječ o tom "financijskom 
sektoru" koji propada, treba li posebno 
napominjati kada i od koga će doći te 
mirovine? Sve skupa nazivaju "rezanje javne 
potrošnje", što zapravo znači ukidanje svih ili 
većine socijalnih programa kojima su 
kupovali njima toliko vrijedan socijalni mir. U 
tome su im svakako pomogli birokratizirani 
sindikati, čija je glavna uloga postizanje 
socijalnog mira, poput neke "tampon zone" 
između svog članstva (i ostale sirotinje) i 
vladajućih. U socijalnom sukobu su odabrali 
stranu i politiku "jednog koraka naprijed i dva 
nazad", čime su učinili u nekim područjima 
više štete od samih kapitalista. 

Uz sve ovo, tu su i stalno prisutni načini 
odvraćanja pažnje od pravih problema pa 
stvaraju euforiju oko profesionalnog sporta, a 
dodatno stvaraju situacije koje jačaju 
nacionalizam i prebacuju krivnju za sve 
probleme na "zle susjede". Mržnja i 
profesionalni sport. Savršena adrenalinska 
doza za mase. 

Međutim, jesmo li toliko naivni da to ne 
vidimo? Nismo, a sve ovo ruši iluzije o 
mogućnosti postojanja "dobre vlasti", ne 
samo ovdje, već i drugdje pa pobune, 
socijalni nemiri, prosvjedi i različite akcije 
postaju svakodnevna pojava, od Grčke od 
Francuske, od Islanda do SAD-a, od 
Vijetnama do Koreje... U trenutku kada izlazi 
ovaj broj Ispod pločnika na Islandu je pala 
vlada i vlast su preuzeli zeleni i 
socijaldemokrati, no ljudi se tamo pitaju: Sto 
sad s tim!? Sto će to promjeniti? I odmah daju 
odgovorna to pitanje: Ništa! Dokle god ne 
promjenimo društvene odnose, cijelu 
društvenu struturu, a ne tek imena onih koji 
vladaju nećemo napraviti ništa. Izlazak na 
izbore je tek jedan u nizu trikova na koje 
odbijamo nasjesti. 

Organizirajte se. Solidarizirajte. I ne tražite 
ništa od njih. Toga se najviše boje. 




Antimilitaristička akcija 

Izraelski anarhisti 
protiv rata 

Već godinama izraeski anarhisti i 
anarhistkinje pružaju otpor nasilničkoj 
politici države Izrael i surađuju s 
Palestincima u borbi protiv segregacijskog 
zida i politike koja omogućava takve poteze 
vlasti. Nakon što su prosvjedovali protiv 
bombardiranja Gaze, 21 osoba je uhapšena 
i zadržana u zatvoru tijekom vikenda. 

U petak 2. siječnja "ulični teatar" je 
iznenadio policiju i njihove tajne službe u Tel 
Avivu, gdje je održan performans pred ulazom 
u zračnu bazu Sde Dov. Pripadnici i 
pripadnice grupe "Anarhisti protiv zida" 
održali su ovu akciju kako bi podsjetili pilote 
da bombe koje izbacuju s ogromne visine 
pogađaju žive ljude i ubijaju ih, bez obzira na 
to da piloti iz svoje pozicije ne mogu vidjeti 
ubijene. 

Nakon što je akcija održana, policija je 
uhapsila 21 osobu, a sudac je odredio 
zadržavanje u zatvoru preko vikenda jer 
"ugrožavaju mir u vrijeme rata". Pretpostavlja 
se da je ovakva mjera zadržavanja izrečena 
upravo zbog činjenice da policija nije 
unaprijed znala za ovu akciju, zbog čega su 
javno posramljeni. 

Osim ove akcije, od početka izraelskih 
napada na pojas Gaze, u svijetu se, pa tako i 
u Palestini i Izraelu održava niz prosvjeda 
protiv novih napada. Više o zajedničkim 
akcijama Palestinaca i Izraelaca protiv rata i 
okupacije saznajte u razgovoru s Anarhistima 
protiv zida (na 5. stranici). 

Akcija solidarnosti 

Anarhisti u Grčkoj 
platili starici 
zapaljeni kiosk 

Dva mjeseca nakon što je u Solunu tijekom 
studenog 2008. zapaljen kiosk u vlasništvu 
Harikleie Ananiadou, anarhisti su skupili 
novac i platili joj nastalu štetu kako bi 
obnovila kisok i opet započela s radom. 

"Kao anarhisti smatramo da moramo podržati 
ljude koji su ispali žrtve slijepog i krivo 
usmjerenog nasilja", rekli su u Anarhističkoj 
inicijativi, koja je potpisala izjavu nakon što 
su novac predali ženi čiji kiosk je zapaljen. 
Naime, anarhisti su otvorili bankovni račun 
putem kojeg su prikupili 13.000 eura kako bi 
Harikleia Ananiadou sa svojih 74 godine 
života mogla opet pokrenuti svoj posao. 

"Dali smo koliko smo mogli, pa čak i više od 
toga, jer znamo da je u njenim godinama 
teško opet pokrenuti stvari", rekao je 
Panagiotis Papadopoulos u ime inicijative, te 
dodao kako je to čin solidarnosti. 

Kiosk je zapaljen u prosvjedima i sukobima s 
policijom koji su se dogodili tijekom studenog 
u Solunu, prije ubojstva Alexisa u Ateni. 

U Rijeci, Puli, Splitu, Zadru i Zagrebu održane su akcije solidarnosti s pobunom u Grčkoj 

Akcije solidarnosti s pobunom u 
Grčkoj 



Akcije solidarnosti održane su u subotu, 20. 
prosinca, za kada je upućen poziv za 
organiziranje ovakvih akcija u cijelom 
svijetu. Kod nas su akcije održane u pet 
graova, od simboličnih uličnih prosvjeda, 
isticanja transparenata do Ijepljepnja 
plakata koji pozivaju na solidarnost. 

Riječki ogranak MASA-e je uz podršku 
simpatizera i prijatelja organizacije, 
promarširao kroz centar Rijeke pod crveno- 
crnim zastavama, sa transparentom na kojem 
je pisalo "Solidarnost s grčkim narodom", a 
dijelili su i letke kojima su pozvali na otvoreni 
sukob sa eksploatatorima. 

U Splitu je na bedemima u Livanjskoj ulici, u 
blizini rektorata Sveučilišta u Splitu izvješen 
transparent na kojem je pisalo "Kapitalizam i 
država glavni izvor nasilja, solidarnost s 
Grčkom", također kao odgovor na poziv grčkih 
prosvjednika za međunarodnom podrškom. 

U Zadru je na isti način iskazana podrška i 
solidarnost pa je tako na bedemu na ulazu u 
Poluotok postaljen transparent sa tekstom 
"Danas Atena, sutra cijela Europa", što je 
lokalni portal 057 info prokomentirao riječima 
"poruka je jasna". Transparent je ubrzo 
uklonjen, ali je barem medijski ostao 
zabilježen. 


U Zagrebu je održano par simboličnih akcija 
podrške pa su tako na nekoliko vidljivih 
lokacija po gradu postavljeni transparenti s 
porukom "Solidarnost s pobunom u Grčkoj", a 
po gradu je poljepljeno par stotina plakata/ 
zidnih novina koji također pozivaju na 
solidarnost i objašnjavaju situaciju u Grčkoj te 
je povezuju s krizom kapitalizama i ukazuju 
na potrebu solidarnosti na lokalnoj razini. 
Osim toga, grupa anarhista je ispred Grčke 
ambasade u Zagrebu održala kratku akciju 
tijekom koje su postavili transparent s tekstom 
"Kapitalizam i država glavni izvor nasilja". 

U svijetu je isti dan održano na tisuće akcija 
solidarnosti. 



Knjige i diskusije o pokretu 

Peti Anarhistički sajam knjiga 


Anarhistički sajam knjiga u Zagrebu već pet 
godina okuplja izdavačke kuće, grupe, 
projekte i osobe uključene u slobodarski 
pokret, te sve zainteresirane. Peti 
Anarhistički sajam knjiga održava se od 03. 
do 05. 04. 2009. godine u galeriji Nova. 

Osnovna ideja sajma je predstaviti 
anarhističku/slobodarsku literaturu i 
djelovanje što širem krugu ljudi, te stvoriti 
mjesto susreta i otvoriti diskusije važne za sam 
pokret i društvo. 

Tijekom prve četiri godine sajam je okupio 
velik broj sudionika i sudionica, a na tisuće 
ljudi je posjetilo sajam i sudjelovalo u 
programu. Sajam je međunarodnog karaktera 
i okuplja ljude iz svih dijelova svijeta. 

ASK se događa u Zagrebu, kako bi se na 
lokalnoj razini razvila dostupnost slobodarske i 
srodne literature, ali i proširile diskusije koje 


se vode unutar pokreta, te dovele do 
zaključaka važnih za sredinu u kojoj živimo. 
Zato se u sklopu ove manifestacije osim 
samog sajma knjiga događa i popratni pro¬ 
gram koji uključuje diskusije, predstavljanja 
knjiga i projekata, te video projekcije. 

Više informacija o ovogodišnjem sajmu i 
programu sajma potražite na 
www.ask-zagreb.org 

Antiteroristički zakon primijenjen na ekološke aktiviste iz Tarnaca 

Antiteroristički zakon protiv aktivista 


Može li se antiteroristički zakon primijeniti 
na nekog bez čvrstih dokaza, samo na 
osnovu toga da se radi o političkim 
aktivistima? U Francuskoj očito da. Zbog 
sabotaže željeznice, francuska je policija 
uhitila devetero aktivista/kinja nakon što je 
kod njih pronašla željeznički vozni red. 
Kulisa: sto pedeset specijalaca, helikopteri i 
TV kamere. 



U malome mjestu Tarnac na jugozapadu 
Francuske, antiteroristička jedinica francuske 
policije uhitila je 11. studenog 2008. 
devetero ljudi pod optužbom „kriminalnih 
radnji u svrhu terorističkih aktivnosti". 

Dan ranije, 10. studenog, devetero optuženih 
je u znak solidarnosti sa štrajkom željezničara, 
provela sinkroniziranu akciju tako što su 
prekinuli električki kontakt, odnosno signalne 
kabele brzih TGV vlakova na 6 glavnih 
tračnica iz smjera Pariza. Radilo se o 
simboličnom činu - željeznički promet, žila 
kucavica i simbol ekonomske aktivnosti 
zemlje, bio je prekinut na jedan sat. Radilo se 
dakle o aktivnosti koja bi uobičajeno bila 
smatrana ugrožavanjem javne imovine, a 
aktivisti ne bi mogli biti zadržani u policijskoj 
stanici duže od 48 sati. No, prema 
protuterorističkom zakonu mogli su biti 
zadržani duplo duže, a pravnu su pomoć 


mogli zatražiti tek nakon tri dana. 

Njihovo uhićenje bila je zapravo velika 
politička, policijska i medijska operacija; 150 
specijalaca i pripadnika antiterorističke 
jedinice opkolilo je čitavo selo i kuću u kojoj 
su uhićeni živjeli, a sve to pod pratnjom TV 
kamera. Istovremeno, ministrica unutarnjih 
poslova, Michele Alliot-Marie, na konferenciji 
za novinare izjavila je kako su uspjeli 
onesposobiti opasnu terorističku 
organizaciju. Istaknula je kako su 
uhićeni već neko vrijeme bili pod 
prismotrom policije zbog svoje 
pripadnosti ultra-ljevičarskim i 
anarhističkim krugovima, a uhićeni su 
zbog svog iznimno radikalnog diskursa, 
vezama sa istomišljenicima iz 
inozemstva i čestih sudjelovanja na 
političkim prosvjedima, kao što su 
prosvjedi protiv Edvige ( Exploitation 
documentaire et valorisation de 
l'information generale) sistema baze 
podataka (riječ je o Sarkozyjevom „Veliki Brat 
kompjuteru" kojim špijunira građane) i protiv 
vladine politike prema imigrantima. Unatoč 
tome što je vlada i sama priznala da nije 
pronašla nikakve materijalne dokaze, osim 
željezničkog voznog reda, Ijestva i knjige The 
Corning Insurrection (ako se to uopće može 
smatrati dokazima), stajalište i argumenti 
ministrice unutarnjih poslova su kako „su 
uhićeni prihvatili sve metode radikalnog 
podzemlja. Oni nikada ne koriste mobilne 
telefone i žive u područjima na kojima je 
policiji veoma teško neprimijećeno skupiti 
ikakve informacije o njima. Usto, sprijateljili 
su se sa stanovnicima Tarnaca, pa tako ni ovi 
ne žele priznati da se radi o sumnjivim 
strancima". Naime, uhićeni su u selu još 
2003. godine kupili farmu, te se bave 
poljoprivredom i uzgojem domaćih životinja, 


Akcije solidarnosti s otpuštenim radnicima i radnicama 

Solidarnost s otpuštenima 


a sa seljanima su obnovili trgovinu 
prehrambenih proizvoda te raznim 
umjetničkim aktivnostima probudili društveni 
život u selu. 

Sve to navodi na zaključak da je ono zbog 
čega su ovi mladi ljudi proglašeni teroristima 
njihov način života i činjenica da su uspjeli 
postaviti se izvan nametnute ekonomske 
mašinerije, te da nisu usvojili pokoran stav i 
poštovanje prema metodama državne 
kontrole. Štoviše, još je više uznemirujuće da 
je to što ne posjeduju mobitel, kao i 
povezivanje s lokalnom zajednicom u kojoj 
žive vlada prepoznala kao dokaz terorističkih 
namjera. 

Tako u ovom naglavačke okrenutom svijetu u 
kojem je pod krinkom „rata protiv terorizma" 
dozvoljeno sve, terorizam nije prisiljavanje 
ljudi na preživljavanje u nezamislivo teškim 
uvjetima, uništavanje zemlje, pojačana 
kontrola. Terorizam tako nije zatvaranje ljudi 
u zatvore, ubijanje od posla kako bi šefovi bili 
bogatiji ili bacanje bombi na čitave 
populacije... Ne, sve se to zove ekonomija, 
civilizacija, napredak, zakon, red i 
demokracija. 

Više o čitavom slučaju možete saznati na 
internet stranici: 

http://tarnac9.wordpress.com 



Mreža anarhosindikalista/kinja (MASA) je 
početkom siječnja u više gradova održala 
akcije solidarnosti s otpuštenim radnicima i 
radnicama GETRO-a. Tijekom akcija su 
podijelili letke zaposlenima u trgovačkim 
centrima i pozvali ih na solidarnost, putem 
plakata i letaka su pozivali na bojkot tog 
trgovačkog centra dok se na posao ne vrate 
svi otpušteni, a plače ne dosegnu prijašnju 
razinu. 

Akcije su održane u Dubrovniku, Splitu, 

Zadru, Zagrebu, Rijeci i Puli, a sastojale su se 
od plakatiranja (izrazito ironičnog) GETRO- 
ovog plakata "Kako preživjeti siječanj?..." i 
ostalih javnih površina, do dijeljenja letaka 
ispred ovog trgovinskog lanca. 

Također, radnicima i radnicama GETRO-a 
uručili su pismo podrške u kojem su im 
ponudili suradnju u borbi za njihova radnička 
prava, a u MASI nalgašavaju da su spremni 
surađivati s radnicima i ponuditi im punu 
podršku, pogotovo u situaciji u kojoj su isti ti 


radnici ucijenjeni masom nezaposlenih i 
nepovoljnim ugovorima na određeno vrijeme, 
koji ih postavljaju u poziciju robova. 
Istovremeno naglašavaju da ne žele poput 
drugih sindikata biti ti koji će voditi tu borbu, 
već pozivaju radnike i radnice da se 
solidariziraju i organiziraju, a MASA je tu da 
pruži svoju podršku, ne i 
vodstvo. 

Tijekom akcija su od strane 
poslovođa upozoreni u 
nekoliko trgovina da napuste 
prostor trgovine, a radnici s 
kojima su uspjeli 
porazgovarati su im otvoreno 
rekli da se boje uzeti njihova 
pisma jer se boje otkaza. 

Na pitanje zašto je MASA 
odlučila usmjeriti svoje akcije 
baš na GETRO, kažu kako je 
jedna, sada već bivša, 
zaposlenica tog trgovačkog 
lanca pozvala njihovu 


organizaciju na solidarnost. S druge strane, 
ovaj trgovački lanac predstavlja tek simbol 
masovnog otpuštanja, čega su svjesni te 
naglašavaju da je ovo tek simbolička akcija 
kojom žele ukazati na loše stanje u zemlji te 
pozvati na širu društvenu solidarnost i akcije. 

Razgovor s Davidom iz izraelske organizacije Anarhisti protiv zida koji se zajednički s Palestincima bore protiv segeregacije i okupacije 

Anarhisti protiv zida 



Stav anarhista prema antiimperijalističkim 
borbama i njihovo eventualno solidariziranje 
s borbama pojedinih naroda za vlastito, 
često nacionalno, oslobođenje, relativno je 
nova i poprilično neistražena tema. 
Izraelsko-palestinski sukob usmjerava 
pozornost na mnoga zanimljiva pitanja koja 
se tiču države, zakona, moći i privilegija, te 
razjašnjava načine i mitove kojima države 
grade svoju povijest. S obzirom na to da se 
podosta anarhista odlučilo solidarizirati s 
palestinskom borbom za oslobođenje, de¬ 
bate se često vode oko trebaju li anarhisti 
podržavati samo strogo antiautoritarne 
pokrete ili se mogu solidarizirati i s 
potlačenim i ugnjetavanim narodom i pritom 
zanemariti činjenicu da potonji često svoje 
oslobođenje, upravo suprotno od anarhista, 
vide u okviru nacionalnog oslobođenja. 
Pritom je dosta zanimljivo i pitanje koje se 
krije ispod površine svih ovih silnih debata, 
a to je, zašto uopće potlačeni svoju slobodu 
tako često traže u okvirima vlastite 
nacionalne države? 

Kako god, u Izraelu je stav oko toga mogu li 
anarhisti pomoći palestinskom narodu u 
borbi protiv okupacije, kao i načini na koji to 
mogu postići, poprilično jasan. Primjer tomu 
jest i djelovanje skupine poznate kao 
Anarhisti protiv zida koja se već šest godina 
zajedno s Palestincima bori protiv izgradnje 


separacijskog zida te na taj način u praksi 
demonstriraju stvarnu mogućnost 
zajedničkog života dviju populacija žrtava 
politike vlastitih država ili paradržava. U 
razgovoru s Davidom, anarhistom i 
aktivistom iz Tel Aviva, saznat ćemo nešto 
više o njihovim motivima, počecima i 
situaciji u kojoj se trenutno nalaze, te 
gledanju na čitav ovaj sukob iz njihove 
perspektive. 

Možeš li reći nešto o Anarhistima protiv 
zida, kada i kako je skupina formirana i čime 
se konkretno bavite? 

Skupina poznata kao Anarhisti protiv zida 
počela se formirati 2003. godine, kada su se 
stanovnici sela Mas'ha, u regiji Salfit na 
Zapadnoj obali, odlučili suprotstaviti izgradnji 
separacijskog zida na njihovoj zemlji. Odlučili 
su pritom surađivati s Izraelcima i ljudima iz 
ostalih zemalja te smo zajedno u maslinicima 
na zemlji koja im je trebala biti nasilno 
oduzeta za potrebe izgradnje zida postavili 
mirovni kamp. U tom su kampu Palestinci, 
Izraelci i internacionalna ekipa zajedno 
provodili vrijeme kako bi spriječili izgradnju 
zida. Mirovni kamp u selu Mas'ha završio je u 
kolovozu 2003. godine kada su aktivisti 
vlastitim tijelima pokušali blokirati završnu 
fazu izgradnje ograde oko sela. Izraelski 


aktivisti, koji su bili dio kampa u selu Mas'ha, 
bili su uključeni u neke zajedničke prosvjede 
protiv okupacije u Palestini čak i prije tog 
kampa i početka izgradnje zida. No, kako je 
izgradnja zida nastavljena, a time i borba 
protiv njega, a sve više stanovnika ostalih sela 
nas je počelo pozivati na zajedničku borbu. 
Anarhisti protiv zida postali su istaknuta 
skupina u zajedničkoj borbi. 

Godinu 2004. obilježio je najveći val 
izgradnje separacijske barijere ali i najveći 
val demonstracija protiv nje, a Anarhisti protiv 
zida uključili su se u gotovo sve prosvjede na 
kojima su bili dobrodošli. Neka od sela u 
kojima je zajednički otpor bio, i još uvijek 
jest, iznimno snažan su Budrus, Biddu, Ni'ilin, 
Jayus i Bil'in. 

U borbi protiv zida selo Bil'in zauzima 
posebno mjesto zbog svoje iznimne upornosti. 
Stanovnici Bil'ina čak i danas, kad je 
izgradnja zida na njihovoj zemlji skoro već 
završena, prosvjeduju svaki tjedan. Nakon 4 
godine i 200 prosvjeda borba u Bil'inu se 
nastavlja. 

Među ostalim selima koja se trenutno zajedno 
s ljudima iz Izraela i ostalih zemalja bore 
protiv izgradnje zida na svojoj zemlji su Um 
Salamuna blizu Betlehema, Jayous u blizini 
Qalqilie i selo Ni'ilin u okolici grada 
Ramallah. 

Posebnu pažnju zaslužuje i Ni'ilin, pogotovo s 

obzirom na činjenicu da je trenutno tamo 
borba protiv zida veoma žestoka. Nedugo 
nakon što je prošlog ljeta borba ponovo 
ojačala dvoje je djece ubijeno tijekom 
prosvjeda. Nedavno su tamo tijekom 
prosvjeda protiv pokolja u Gazi ubijena i dva 
mladića. 

Kao što vaše ime kaže, borite se protiv 
separacijske ograde, odnosno aparthejd 
zida. Možeš li reći kako taj zid utječe na 
živote ljudi koji žive u okupiranim 
područjima, na živote ljudi koji žive između 
zida i Zelene linije, ali i na živote ljudi koji 
žive u Izraelu, Arape i Izraelce, ali i na vaš 
svakodnevan život i akcije? 

Za početak, volio bih reći nešto o samome 
zidu; riječ „zid" pomalo navodi na krivo 
mišljenje, jerseparacijsku barijeru zapravo 
čini čitav sustav ograda, zidova i raznih 
prepreka. Također, nije izgrađen u jednoj 
ravnoj liniji koja počinje na sjeveru, a 
završava na jugu. Stoga ću možda i sam često 
u razgovoru izmjenjivati izraze kao što su 
„zid", „ograda" i „barijera", a to je ujedno i 
razlog zbog kojeg postoje različiti nazivi kao 
primjerice „aparthejd zid", „separacijska 
barijera" itd. Usput rečeno, aparthejd zapravo 
pretpostavlja separaciju, tako da je to jedno 
te ista stvar, ali i konotacije su očite. 

U svakom slučaju, separacijska ograda na 
živote Palestinaca i Izraelaca utječe na 
nekoliko načina te pritom podrazumijeva 
gubitak zemlje, ograničenje slobode kretanja, 
pretvaranje Zapadne obale u kantone, 
stvaranje političkih prilika za izigravanje 
eventualnih budućih pregovora te odvajanje 
ljudi i stvaranje zasebnih područja. 

Kada govorim o gubitku zemlje važno je 
napomenuti da separacijska ograda nije 
izgrađena na graničnoj liniji dogovorenoj 
primirjem iz 1967. godine (poznatoj kao 
Zelena linija), koja je početna točka 
pregovaranja između Izraela i Palestinaca i 
koja bi kao takva bila najlogičniji izbor za 
izgradnju takve barijere ako je fizičko 
razgraničenje uistinu njezin cilj. U većini 
slučajeva zid je izgrađen nekoliko kilometara 
istočno od Zelene linije, pri čemu je često 
rezultat da je izgrađen između naseljenog 
dijela sela i maslinika i obradive zemlje, pa 
stanovnici sela ovise o volji izraelskih vojnika 
hoće li će im dozvoliti pristup zemlji kako bi 


je obrađivali. Budući da opsadno stanje 
dopušta Izraelu da anektira „zapuštenu" i 
„neobrađivanu" zemlju, očito je da se 
zapravo radi o krađi zemlje. 

S obzirom na to da je sistem barijera izgrađen 
u blizini ili kroz naseljena područja, on u 
praksi ograničava kretanje Palestinaca. 
Zamislite samo da je oko vaše kuće izgrađen 
zid, pa da sada, umjesto običnog prelaska 
ceste kako biste došli do susjeda, u školu ili 
bolnicu, trebate proći 5 kilometara novom 
trasom kako biste došli do najbližih vrata. 

Kao što sam već napomenuo, zid nije 
izgrađen kao ravna linija između dva politička 
entiteta. Neki se dijelovi zida urezuju u 
Zapadnu obalu, pa tako jedan zid okružuje 
grad Qalqiliau, drugi Jeruzalem itd. S ove 
perspektive postaje očito da je na taj način 
Zapadna obala podijeljena na male jedinice 
između kojih je kretanje iznimno teško. Isto je 
tako očito da eventualna buduća država u 
Palestini na taj način ne može funkcionirati. 
Kada kažem da izgradnja separacijskog zida 
podrazumijeva stvaranje političkih prilika za 
izigravanje eventualnih budućih pregovora, 
mislim na to da zid, u praksi, predstavlja 
granicu između Izraela i Palestine, granicu 
koja nije utemeljena na dogovoru, nego na 
hirovima izraelskih državnih arhitekata. Na 
primjer, činjenica je da je velik dio naselja 
ostavljen na izraelskoj strani zida čime se ti 
dijelovi automatski smatraju službenim 
dijelom Izraela, te bi to u budućim 
pregovorima moglo igrati važnu ulogu. 
Razdvajanje ljudi na temelju narodnosti i 
stvaranje zasebnih područja vjerojatno je 
jedino pitanje koje izravno utječe i na živote 
Izraelaca; ideja separacijskog zida počiva na 
konceptu da je najbolje rješenje sukoba 
separacija. Ta ista ideja skrivala se iza 
povlačenja izraelskih useljeničkih naselja s 
područja Gaze, bez ikakvih pregovora ili 
konzultacija s Palestincima. Mi imamo svoju 
zemlju, a vi, Palestinci imate svoju, pa sada 
napokon budite tiho i zahvalni. To je način 
na koji Izrael odbacuje svoju odgovornost 
prema Palestincima, ali ujedno i novi, te 
mnogo suptilniji, način okupacije. Trenutna 
situacija u Gazi odličan je primjer takve 
politike: Izrael tvrdi da, s obzirom na to da su 
još 2005. godine povukli svoju vojsku i 
useljenička naselja iz Pojasa Gaze, napadi iz 
Gaze na izraelske gradove nemaju povoda. 
Izrael pritom zanemaruje činjenicu da je Gaza 


pod opsadom te da posljednjih pet godina 
svojim stanovnicima predstavlja ogroman 
zatvor pod vedrim nebom. Stvaranjem manjih 
međusobno odijeljenih teritorijalnih jedinica 
nešto slično namjerava se napraviti i na 
Zapadnoj obali. No, čak i da zid ne otima 
palestinsku zemlju i ne ograničava pristup i 
slobodu kretanja na Zapadnoj obali, a što 
radi, otvara se pitanje da li je ta ideja 
separacije bez pregovaranja, ili čak ideja o 
dvije države kao rješenje sukoba, najbolja 
moguća. 

Jedna od važnih karakteristika vašeg rada 
jest upravo suradnja s lokalnom seoskom 
palestinskom zajednicom. Zašto je ta 
zajednička borba toliko važna i na kakve 
poteškoće pritom nailazite? Kako se 
organizirate i dogovarate o načinima 
djelovanja te kako izgleda tipičan protest? 

Jedan od razloga, iako možda ne i najvažniji, 
zbog kojeg je zajednička borba toliko važna 
jest činjenica da je ona stvarna alternativa 
nasilnom razdvajanju dvaju naroda. 
Zajedničkom borbom mi istovremeno 
prosvjedujemo i stvaramo stvarne veze među 
Palestincima i Izraelcima. 

No bitno je da pritom imamo na umu i 
kontekst našeg otpora; ne smijemo zaboraviti 
i na našu ulogu kao dijela ugnjetavačke 
skupine. Činjenica da većina seljana u 
Palestini nisu „tipični anarhisti" jedna je od 
poteškoća na koje nailazimo. Ponekad 
svjedočimo događajima koji nas kao 
istovremene borce za životinjska ili ženska 
prava mogu zgroziti. Isto tako, Palestinci našu 
borbu vide u nacionalnom kontekstu. Uvijek 
dopuštamo lokalnom stanovništvu da odluči 
kako će prosvjed izgledati i koji će biti 
sljedeći korak. Ako oni odluče da ne žele 
prosvjedovati ili ako odluče da ne žele da 
sudjelujemo, mi to poštujemo. Smatramo da 
imamo obvezu i prema sebi i prema društvu i 
ne smijemo zaboraviti da nakon što mi 
odemo svojim kućama, oni su ti koji će snositi 
posljedice. S druge strane, osjećamo se 
obvezanim odazvati se pozivu Palestinaca i 
pomoći im. 

Tipičan prosvjed izgleda tako da se prvo svi 
skupimo u centru sela, a zatim zajedno 
hodamo do zemlje na kojoj je podignuta 
ograda ili se gradi zid. Primjerice, u Ni'ilinu je 
cilj doći do bagera i zaustaviti ih, pa makar i 
na nekoliko sati. U Bil'inu je cilj doprijeti do 
ograde i prenijeti poruku preko, do vojnika 
koji je nadgledaju. Ponekad nam je također 
namjera da nas čuju i vide i stanovnici 
okolnih izraelskih useljeničkih naselja. Kada 
prosvjed dođe do te točke, vojska obično 
počne bacati suzavac na prosvjednike. Što će 
se dogoditi nakon toga ne možemo 
predvidjeti. Prosvjednici se najčešće rasprše, 
neki se odmaknu i viču na vojnike, dok ih 
drugi (uglavnom djeca) gađaju kamenjem. 
Morate razumjeti koliko je to kamenje mala 
prijetnja naspram potpuno naoružane vojske i 
granične policije, s kacigama i u okopnim 
vozilima. Ponekad vojska koristi gumene 
metke koji mogu biti smrtonosni ako su 
ispaljeni s udaljenosti manje od 70 metara, a 
često jesu. Usto, iako mnogo rjeđe ako su na 
prosvjedima prisutni i Izraelci, vojska koristi i 
bojnu municiju. Važno je napomenuti da su 

pravila i propisi o tome kada pucati na 
prosvjednike i koje oružje koristiti drugačiji 
ako su prisutni Izraelci. U praksi seta pravila 
obično ne poštuju (dobar primjer je 
nepoštivanje pravila o minimalnoj udaljenosti 
od 70 metara prilikom korištenja gumenih 
metaka), ali je svejedno dobar razlog zašto je 
važna prisutnost Izraelaca na prosvjedima. 

Vaši su prosvjedi česti opisivani kao 
„nenasilni" i direktna akcija. Možeš li 
objasniti te termine i ulogu etikete 
„nenasilni" te koje je tvoje mišljenje o 
tome? S jedne strane termin „nenasilje" bio 
je i jest jedan od načina na koji ste mogli 
privući pažnju izraelskih i zapadnih medija 
na stvarnu situaciju na Zapadnoj obali, ali s 
druge strane taj termin često implicira da je 
nasilje nešto nelegitimno, a to je već 
prilično sklizak teritorij pogotovo kad se radi 
o svojevrsnoj borbi protiv za oslobođenje? 

Ne smatramo da je nasilje nelegitiman način 
borbe. Ne bih sad želio ulaziti u raspravu da li 
je nasilna borba legitimna ili ne i što se 
uobičajeno podrazumijeva kao nasilje. Ono 
po čemu je naša borba specifična jest to da je 
nenaoružana. Tako u mnogočemu podsjeća 
na početne faze prve intifade; dakle, radi se o 
borbi vođenoj od strane ljudi koji u najboljem 
slučaju imaju sa sobom praćke. Smatram da 
jednom kad narodna borba postane oružana 
borba, barem u Palestini, automatski biva 
prisvojena od strane hijerarhijski organiziranih 
skupina. Dobro pitanje jest koristi li oružana 
borba Palestincima, što ponovo otvara pitanje 
o legitimnosti nasilja. No, kao anarhist, 
dajem prednost borbi narodnih masa, koja je 
prema mojem viđenju nužno nenaoružana. 

Kako izraelska javnost gleda na izgradnju 
zida i imaju li ljudi u Izraelu uopće pojma 
što se događa i kakav je život s druge 
strane? 

Prva protivljenja izgradnji zida u Izraelu 
dolazila su od strane desničarskih skupina 
koje su se bojale, kao što se i ja bojim ali iz 
potpuno drugačijih razloga, da će zid postati 
temelj za eventualne buduće pregovore. Oni 
predbacuju izraelskoj vladi da „zaboravlja" i 
prepušta izraelska useljenička naselja s 
palestinske strane zida i da u osnovi odustaje 
od ideala da preuzme potpunu kontrolu nad 
Zapadnom obalom. Bil'in, a u posljednje 
vrijeme i Ni'ilin, često su spominjani u 
izraelskim medijima, pa mislim da podosta 
ljudi zna za otpor izgradnji zida. S druge 
strane, većina je Izraelaca služila vojsku dvije 
ili tri godine, koliko traje obavezno služenje 
vojnog roka u Izraelu, te je većina njih bila na 
Zapadnoj obali kao vojnici, pa misle da znaju 
sve o Palestincima. Gotovo svatko ima nekog 
među užom ili širom obitelji tko radi na 
kontrolnim točkama, te znaju da kontrolne 
točke postoje, ali većina ljudi očito odbija o 
tome razmišljati. 

Radili smo neke akcije protiv zida i u Izraelu i 
mislimo da je to također važno, jer ljudi bi 
trebali znati što se radi u njihove ime. Mare li 
oni za to, i hoće li to saznanje išta promijeniti, 
već je drugo pitanje. Ipak, kad govorimo o 
reakcijama izraelske javnosti, važno je 


spomenuti bezbroj nedavnih demonstracija u 
Izraelu protiv napada na Gazu. No to je već 
jedna druga priča. 

Dakle, kada govorimo o zidu, izraelska 
opozicija izgradnji zida proteže se od ljevice 
do radikalne desnice. Pritom je jedan od 
najglupljih argumenata protiv izgradnje zida 
taj da on nije dovoljno efikasan način za 
postizanje navodnog cilja zaštite Izraelce i 
to zbog toga jer nije dovoljno siguran ili da 
bi humanija verzija zida pružila veću razinu 
sigurnosti. Taj argument samo potvrđuje 
koliko je kultura straha duboko usađena u 
izraelsko društvo. Drugim riječima kultura 
straha i želja za sigurnošću igraju veliku 
ulogu u izraelskom društvu, što se između 
ostalog može osjetiti prilikom obavljanja 
svakodnevnih rutinskih poslova, kao što su 
odlazak u školu, dućan, vožnja autobusom... 
Možeš li objasniti kako to sve utječe na vaše 
aktivnosti i koliko je važno istovremeno 
odupirati se i toj kulturi straha koja je i 
učinila mogućom izgradnju zida? 

Ne mislim da je sigurnost neki nedostižan i 
apsurdan ideal. Da, ljudi su ovdje prestrašeni, 
i Izraelci i Palestinci. No, ne bi li trebali biti? 
Zapravo, poprilično je zastrašujuće ući u 
autobus i ne znati da li ćeš izaći živ. Naravno, 
nebrojeno je više ubijenih Palestinaca nego 
Izraelaca i uopće je neupitno da je 
svakodnevni život Palestinaca mnogo teži, ali 
ne želim mjeriti strah ili patnju. 

Smatram da u Izraelu osnovni problem nije u 
kulturi straha, nego u kulturi nasilja. Čini se 
da je izraelska država oduvijek radije birala 
rješavati probleme putim vojnih mjera. I dok 
je veoma važno oduprijeti se takvom načinu 
rješavanja problema kojim mnogi ljudi 
stradaju, istovremeno je jako teško objasniti 
ljudima da postoje i drugi načini rješavanja 
sukoba. 

Kada se borite protiv zida, koliko je važno 
naglasiti da je zid sam po sebi samo fizička 
manifestacija i najveći simbol okupacije, ali 
da je okupacija mnogo više od tog zida te da 
bi se moglo reći kako su i izraelske gradske 
ulice prepune vojske, kontrole i nadzora 
također svojevrsna okupacija svakodnevnog 
života? 


Naravno, okupacija se također manifestira 
sebi svojstvenom arhitekturom, brojnim 
kontrolnim točkama, cestama s nadzornim 
kamerama i izraelskim useljeničkim naseljima 
sa svojim specifičnim položajem i 
arhitekturom. Naš glavni neprijatelj nije zid, 
nego okupacija uopće, te država Izrael i 
naravno sve ostale države. I uistinu, zid je 
samo jedno lice okupacije i mi mu se sada 
odupiremo baš kao što ćemo se oduprijeti i 
ostalim oblicima. Pritom uvijek pokušavamo 
naglasiti tu činjenicu. 

Jedna od stvari s kojom ljudi izvan Palestine/ 
Izraela nisu toliko upoznati jest rasistička 
politika države Izrael prema Palestincima 
koji žive unutar države Izrael, ali i prema 
Izraelcima koji su došli iz arapskih zemalja 
ili su na području današnjeg Izraela živjeli 
prije 1 948. godine. Možeš li to pojasniti? 

Uf, po mom su mišljenju ovo dva različita 
pitanja koja iza sebe imaju svoju povijest, 
sociologiju i politiku identiteta. Pravno 
gledano, Izrael je definiran kao država i 
domovina Zidova. Ta činjenica otežava 
izraelskim Palestincima, koji su zapravo 
stanovnici Izraela, da se s time identificiraju. 
Izrael im pritom nimalo ne olakšava; nasilno 
prisvajanje njihove zemlje, nejednaka prava 
prilikom zapošljavanja, a i mnogo više od 
toga, čini da se osjećaju građanima drugog 
reda. Pritom treba uzeti u obzir i poseban 
slučaj Beduina koji nastanjuju sela koja 
uopće nisu prepoznata od strane države te 
stoga nemaju infrastrukturu i očito je da 
država čini sve kako bi ih izbrisala s karte. 
Mnogo bi se također moglo pričati i o 
identitetu izraelskih Palestinaca koji jesu 
građani Izraela, ali ses državom Izrael ne 
identificiraju, a s druge strane nisu ni u istom 
položaju kao Palestinci iz Zapadne obale i 
Gaze, jer ne žive na tim područjima. 

Palestinci u Jeruzalemu nisu izraelski 
državljani ili građani, nego samo njegovi 
„stanovnici", što pravno znači da mogu 
glasovati na lokalnim izborima, ali ne i na 
državnim. 

Pitanje arapskih Zidova koji žive u Izraelu 
drugi je problem. Ono obuhvaća činjenicu da 
su osnivači države Izrael bili uglavnom 

Aškenazi Židovi, odnosno europski Židovi. 
Većina arapskih Židova, barem onih koji 
dotad nisu živjeli na području današnjeg 
Izraela/Palestine, došla je nakon 1948. 
godine, a neki od njih i zbog toga jer je 
stvaranje države Izrael uzrokovalo napetost 
između muslimana i Židova u njihovim 
dotadašnjim domovinama. No, došavši u 
Izrael oni su zapravo bili meta rasizma 
Aškenazi elite. Ipak, prihvaćeni su kao Izraelci 
- iako ponekad pod cijenu promjene imena i 
prihvaćanja izraelske kulture, što je prije 
svega podrazumijevalo služenje vojske. Stoga 
se danas većina njih ne smatra Arapima, iako 
je njihovo podrijetlo u potpunosti arapsko. 

Sada, u vrijeme kada radimo ovaj intervju. 
Izraelski se napadi na Gazu, prikazani u 
većini medija kao „rat u Gazi", nastavljaju, 
ali istovremeno i otpor tom nasilju i 
okupaciji. Kako vi gledate na čitavu situaciju 
te kakve su reakcije izraelske javnosti, 
medija i vlade na vaš otpor i sada već 
gotovo svakodnevne prosvjede i akcije? 

Mislim da je pogrešno invaziju na Gazu 
nazivati ratom, jer se ovdje ne radi o borbi 
dviju vojska. Smatram da bi pokolj bio mnogo 
prikladniji naziv. Ono što bismo mogli nazvati 
ratom trenutna je situacija na izraelskim 
ulicama. I dok postoje oni koji se protive 
invaziji, pa i u medijima, u Izraelu još uvijek 
postoji opći stav da biti protiv ove invazije 
predstavlja izdaju i prijetnju izraelskom 
društvu. Prilikom prijašnjih uobičajenih 
prosvjeda protiv okupacije ljudi bi samo 
slegnuli ramenima i krenuli svojim putem. Ali 
prilikom demonstracija protiv ove invazije, 
kao što je bilo i kod demonstracija protiv 
napada na Libanon prije dvije godine, ljudi 
se osjećaju kao da im zapravo govoriš da 
zaslužuju poginuti. Moram priznati da smo 
tijekom ovih prosvjeda bili često napadani, 
iako dosad nisam primijetio fizičko nasilje. 
Nedavno, kada sam odlazio s antiratnih 
demonstracija u Tel Avivu, žena iz Sderota, 
koja je izbjegla zbog raketnih napada iz 
Gaze, iznenada je u suzama počela vikati na 
mene. Mogao sam joj uzvratiti kako je očito 
da je situacija u Sderotu postala 
nepodnošljiva tek nakon početka izraelske 


invazije na Gazu i da inače i ne bi bila sada 
ovdje. Mogao sam joj reći da suosjećam i s 
njezinim životom u strahu, ali da dok se u 
Gazi ubija na stotine ljudi, strah je tamo očito 
još gori. No, gledajući njezine suze nisam 
uspio izustiti riječ. 

Gledano s pravne strane, situacija je ovdje 
otkako je počela invazija uistinu teška. U 
arapskim mjestima i gradovima mnogo je 
ljudi uhićeno tijekom prosvjeda, a neki su od 
njih zadržani sve do suđenja. Stav prema 
izraelskim prosvjednicima načelno je bolji, ali 
ipak mnogo gori nego obično; protiv svakog 
tko je uhićen automatski je podignuta i 
optužnica, a većini ih se već sada sudi. 

Kako financirate svoje aktivnosti i troškove 
obrane? 

Pravni troškovi čine većinu naših novčanih 
izdataka. Uvijek pozivamo na donacije i one 
su najvažnije za obranu i palestinskih i 
izraelskih prosvjednika. Povremeno 
organiziramo predavanja po Americi i Europi 
kako bismo skupili novac za pravne troškove. 
Novac se može donirati i putem naše internet 
stranice: http://www.awalls.org 

Na prosvjedima ponekad surađujete i s 
nekim drugim skupinama koje se protive 
izgradnji zida i okupaciji. Po čemu se vaše 
metode i pogled na čitavu situaciju razlikuju 
od njihove i koliko ste zapravo kritični prema 
njima? Kako se pritom nosite s razlikama na 
koje nailazite pri suradnji s drugim 
grupama, ali i unutar samog anarhističkog 
pokreta? 

Da, ponekad surađujemo i s drugim 
skupinama i organizacijama, ali smatram da 
je bitna razlika između njih i nas ta što mi 
nismo organizacija. Mi smo skupina 
pojedinaca te u vlastitim akcijama, kao i u 
akcijama s ostalim skupinama, svatko 
odlučuje za sebe hoće li sudjelovati i na koji 
način. Svatko od nas se na drugačiji način i 
na osobnoj razini pokušava nositi s tim 
razlikama. 

Unutar skupine odluke donosimo 
konsenzusom, a ako nam to ne pođe za 
rukom podijelimo se u manje skupine. Tako 


ne nanosimo štetu skupini, već je činimo 
jačom. 

Zasigurno se u svom radu ponekad 
susrećete i s raznim kritikama. Koliko sam 
upoznata kritike iz anarhističkih krugova 
obično su se ticale toga kako zapravo 
podržavate borbu za nacionalno 
oslobođenje. S druge strane, moglo se čuti 
kako se ne borite protiv stvarne okupacije, 
nego samo „uljepšavate okupaciju". Koji su 
tvoji argumenti protiv ovakvih kritika? 

Pitanje da li bi anarhisti trebali podržavati 
borbu za nacionalno oslobođenje ne bi 
smjelo ignorirati dvije osnovne činjenice; da 
su Palestinci svakodnevno ugnjetavani i 
maltretirani, a sve to u naše ime, i da 
zaslužuju slobodu koji mi, kao državljani 
Izraela, imamo, kao i slobodu koju bismo 
željeli postići. Borba protiv zida borba je 
potlačenih protiv svog ugnjetača i zato rado 
sudjelujemo u toj borbi, pogotovo kada još 
uzmemo u obzir da je taj ugnjetač naša 
vlada, a time i naš ugnjetač. 

Po pitanju „uljepšavanja okupacije" ne vidim 
kako se nešto toliko gadno može uljepšati. 
Mislim da smo uspjeli privući pozornost na 
neke od najužasnijih lica okupacije. Zar je 
loše biti Izraelac koji mari za nepovoljan 
položaj Palestinaca, pa čak i samo zato da bi 
netko rekao kako zapravo nisu svi Izraelci loši? 
Zapravo, i mislim kako svi Izraelci nisu loši. 
Okupacija je dio državnog aparata i između 
ostalog država se njome služi kako bi 
razilaženja u mišljenju, nesuglasice i sebi 
moguću prijetnju unutar svojih granica 
usmjerila na tzv. vanjskog neprijatelja, a to je 
upravo ono protiv čega se trebamo boriti. 
Istina, moglo bi se reći da su u neku ruku svi 
Izraelci suučesnici okupacije, neki od njih i 
poprilično izravno, ali to je opet samo još 
jedan razlog više zbog kojeg bismo se trebali 
boriti protiv nje. 

Moglo bi se reći da su vaše aktivnosti 
počele negdje s početkom izgradnje 
aparthejd zida, dakle između 2002. i 2003. 
godine. Danas, 6 godina kasnije, izgradnja 
je gotovo završena, a vi se i dalje borite. 
Sada, gledajući na to s određenim 
vremenskim odmakom, što misliš koja su 
vaša najveća postignuća, koliko su se 
promijenile taktike koje koristite, a koliko 
sama skupina, te kako vidiš vašu borbu u 
budućnosti? 

Skupina je postala organiziranija i mnogo 
veća. Sada možemo istovremeno sudjelovati 
čak na četiri ili pet različitih prosvjeda. Dok je 
u nekim mjestima (primjerice Bil'inu) naše 
zajedničko protivljenje zidu utjecalo na 
odluku vrhovnog suda da promjeni planiranu 
rutu zida čime su stanovnici sela barem 
zadržali nekoliko kilometara više vlastite 
zemlje, mislim da je naše najveće postignuće 
to što smo dostupniji Palestincima i spremniji 
pomoći im kad nas trebaju. Usto, stvorili smo 
nove načine borbe i neke nove taktike. 

Pitanje koje ostaje jest hoćemo li ikada 
zaustaviti okupaciju. Možda ne, ali dok god 
postoji borba, postoji i nada. 


Tekst je dijeljen krajem prosinca 2008. u Ateni, a nastao na Ekonomskom fakultetu koji je u to vrijeme bio okupiran 

Beduin, uvijek! 
Građanin, nikada. 



Pokazavši svijetu našim posljednjim naporima i 
opasnostima koliko cijenimo svoju slobodu, 
sada se držimo međusobno obveznima 
pobrinuti se, na najbolji mogući način, za svoju 
budućnost, kako bi izbjegli povratak u ropski 
položaj. 

-Levellers, An Agreement 
ofthe People, 1 647. 

Bacimo pogled s onu stranu suzavca, 
pendreka i kombija interventne policije: 
operacija koju od 6. prosinca poduzimaju 
šefovi, ne sastoji se samo od puke 
kombinacije represije i propagande, radi se o 
primjeni niza metoda kojima je cilj ponovna 
uspostava socijalnog mira i konsenzusa. 

Od Komunističke partije (KKE, op. prev.), 
koja pobunjene ljude naziva marionetama 
Syrize (euro-lijeva parlamentarna stranka, op. 
prev.) i CIA-e, pa sve do socijalističke stranke 
čiji političari nariču kako Atena, s ulicama bez 
potrošača, podsjeća na grad Istočnog bloka. 


Od mitropolita u Solunu, koji moli svoje stado 
da ide u kupovinu, do gradske međunarodne 
izložbe koja nudi besplatan parking božičnim 
kupcima, svi oni imaju zajednički cilj: 
povratak u normalno stanje demokracije i 
potrošnje. Dan nakon pobune (prestanak 
okupacija fakulteta, op.prev.), koji se 
poklopio s feštom mrtvih potrošača - 
Božićem, obilježen je zahtjevom da se slavi 
pod svaku cijenu: ne samo kako bi se 
napunile neke kase već kako bismo se svi 
vratili u naše grobove. Dan nakon obilježen 
je zahtjevom živih mrtvaca da više ništa ne 
uznemiruje njihov vječni san. Obilježen je 
moratorijem koji legitimizira prazninu 
njihovog spektaklom progonjenog svijeta, 
svijeta tihog i mirnog života. Generali ovog 
rata nemaju oružje smrtonosnije od prizivanja 
te apsolutne, bezvremenske ideje: 
demokracije. 

Zagovaranje demokracije, koje uvijek sve 
tupavije razvijaju demagozi umjerenosti, cilja 
na društveni imaginarij - kolektivni teren na 


kojem se oblikuju želje i strahovi. Drugim 
riječima, cilja na teren gdje proizvođači 
nevidljivo zauzimaju poziciju koja može 
osigurati ili ugroziti poredak i njegovu istinu. 
Svi su znali, puno prije ubojstva Alexisa, da je 
oligarhija kapitala odustala od pokušaja da 
se makar pretvara demokratskom, čak i prema 
buržoaskim kriterijima: ekonomski skandali, 
vulgarni ispadi policijskog nasilja, 
monstruozni zakoni. Nota činjenica nije nešto 
što bi zabrinjavalo šefove, niti ovdje niti bilo 
gdje drugdje. Baš iz razloga što konstantna 
reprodukcija establišmenta pod tim uvjetima 
("Je li sustav dovoljno demokratičan? Je li 
stvarno demokratičan?") reproducira 
kapitalističku oligarhiju koja oko njih gradi zid 
skandala, pokajanja, ostavki, zahtjeva i 
reformi - sprečavajući na taj način 
propitivanje demokracije kao sistema 
društvene organizacije, a ne demokratskih 
kvaliteta režima. Tako da šefovi i danas mogu 
pozivati na tu višu vrijednost, taj aksiomatski 
mehanizam političkog, kako bi nas odvukli 

(nastavak s prethodne stranice) 

natrag u normalu, konsenzus, kompromis. 
Kako bi prenijeli opći spontani bijes u sferu 
posredovanja prije nego što se ovaj uspije 
organizirati u revolucionarni potencijal koji će 
oboriti sve i bilo kojeg posrednika ili 
miroljubivog demokratu - donoseći novi oblik 
organiziranja: komunu. 

Usred komične klime površnih analiza, 
plaćeni službenici psihološkog rata pokazuju 
na pobunjenike, urlajući: "To nije 
demokratski, ignoriraju pravila po kojima 
naša demokracija funkcionira". Ne možemo, 
a da na trenutak ne zastanemo nijemo pred 
onim što bismo donedavno smatrali 
nemogućim, lako s namjerom da obmanjuju, 
šefovi ove države rekli su jednu istinu. Mi 
preziremo demokraciju više od svega ostalog 
u ovom dekadentnom svijetu. Jer što je 
demokracija nego sistem diskriminacije i 
prisile u službi vlasništva i izolirajuće 
privatnosti? I što su njezina pravila nego 
pravila o pregovaranju o pravu na vlasništvo - 
nevidljiva pravila otuđenja? Sloboda, 
jednakost prava, ravnopravnost; svete 
ideološke maske zajedno ne mogu prikriti 
svoju misiju: širenje i očuvanje društvene 
sfere kao ekonomske sfere, sfere u kojoj su 
unaprijed otuđeni proizvodi našega rada, ali i 
samo naše biće i sve ono što ti je dopušteno 
činiti. Buržoazija, glasom koji drhti od 
poniznosti, obećava: prava, pravdu, 
jednakost. A pobunjenici čuju: represija, 
eksploatacija, pljačka. Demokracija je 
politički sistem u kojem su svi jednaki ispred 
giljotine spektakla-robe. Jedino pitanje koje 
je zanimalo demokrate, od Cromvvella do 
Montesquiea, jest ono o obliku vlasništva 
dovoljnom da bi se nekoga prepoznalo kao 
građanina, pitanje o obliku prava i obaveza 
koje će garantirati da pojedinac sam sebe 
nikada neće prepoznati kao nešto više od 
izoliranog građanina. Sve je ostalo puko 
uštimavanje detalja režima u službi kapitala. 
Naš prezir prema demokraciji ne proizlazi iz 
neke vrste idealizma već iz vrlo materijalnog 
animoziteta prema društvenom poretku u 
kojem su vrijednost i organizacija oblikovani 
oko robe i spektakla. Pobuna je prema 
definiciji bila i pobuna protiv vlasništva i 
otuđenja. Oni koji se nisu skrivali iza zastora 
svoje privatnosti, oni koji su bili na ulicama, 
znaju to vrlo dobro. Dućani nisu bili napadani 
kako bi se kasnije preprodavala računala, 
odjeća ili namještaj, već zbog radosti 
destrukcije onoga što nas otuđuje: robnog 
spektakla. Onaj tko ne razumije zašto netko 
uživa u prizoru uništenog proizvoda sigurno je 
ili trgovac ili pandur. Vatre koje su grijale 
tijela pobunjenika ovih dugih prosinačkih 
noći bile su prepune oslobođenih proizvoda 
našeg teškog rada, razoružanih simbola 
onoga što je bila svemoćna fantazija. 
Jednostavno smo uzeli ono što nam pripada i 
bacili to u vatru zajedno sa svim popratnim 
značenjima. Veliki potlatch koji se odigravao 
posljednjih nekoliko dana bio je i pobuna 
želje protiv nametnute vladavine neimaštine. 
Pobuna poklona protiv vladavine novca. 
Pobuna anarhije uporabne vrijednosti protiv 
demokracije razmjenske vrijednosti. Pobuna 
spontane kolektivne slobode protiv 
racionalizirane individualne prisile. 


Prilog diskusiji o anarhističkim oblicima organiziranja 

Grupe afiniteta 



Suprotno uobičajenom uvjerenju, afinitet 
(zajednički interes) među ljudima ne ovisi o 
međusobnoj simpatiji ili osječajima, to nisu 
grupe prijatelja. Postojanje afiniteta znači 
poznavanje drugih, poznavanje njihovih 
stavova o društvenim pitanjima i toga što 
misle o mogučnostima sudjelovanja u 
društvenom sukobu. Upravo je ovo dublje 
poznavanje stavova drugih zanemareno, 
čime se umanjuje mogučnost svake akcije. 

Jedno od najtežih pitanja i problema s kojim 
su se anarhisti susretali tijekom povijesti je 
koji oblik organizacije koristiti u svojoj borbi. 
Na dvije različite strane tog organizacijskog 
spektra nalazimo, s jedne strane, 
individualiste koji odbijaju bilo kakav oblik 
čvršćih odnosa, a s druge strane, one koji 
zagovaraju stalnu organizaciju koja djeluje 
prema programu utvrđenom kod osnivanja 
organizacije. Oba navedena primjera imaju 
neke odlike na koje gledamo kritički iz 
insurekcionističkog polazišta. 

Zapravo, kada individualisti napadnu klasnog 
neprijatelja, često su znatno ispred vremena 
čak i najborbenijih sudionika klasne borbe, 
zbog čega njihove akcije onda ostaju 
neshvaćene. S druge strane, oni koji 
zagovaraju potrebu za stalnom organizacijom 
često čekaju povećanje broja iskorištavanih 
koji onda označava način i trenutak napada 
na klasne neprijatelje. I dok prvi primjer 
predstavlja akcije koje odlaze predaleko u 
odnosu na razinu trenutne borbe, drugi 
primjer zaostaje za tom razinom. 

Prema našem mišljenju, razloge ovih 
nedostataka treba tražiti u izostanku širine 
sagledavanja situacije. Posve je jasno da 
nitko nema siguran recept bez nedostataka, 
no ipak možemo ukazati na neka ograničenja 
koja vidimo u određenim oblicima 
organizacije, te predložiti moguće alternative. 
Jedna od njih je poznata kao grupe afiniteta. 
Ovaj pojam zahtjeva objašnjenje. Afinitet (ili 
zajednički interes) se često brka s osjećajem, 
lako nisu nužno odvojeni, ta dva pojma ne 
treba smatrati sinonimima. Moguće je imati 
afinitet s ljudima koje ne smatramo 
simpatičnima i obrnuto. 

U osnovi, imati zajednički afinitet s ljudima 
znači poznavati ih, odnosno produbiti svoja 
saznanja o njima. Kako to upoznavanje raste. 


afinitet može narasti do točke kada 
zajedničke akcije postaju moguće, no 
jednako tako se može umanjiti do 
točke da ih praktički čini nemogućim. 
Poznavanje nekoga je stalan proces 
koji može stati na bilo kojoj razini 
ovisno o okolnostima i ciljevima koje 
osoba želi postići. Tako možemo 
imati afinitet raditi neke stvari, ali ne i 
neke druge. Ovdje postaje jasno da 
kada govorimo o poznavanju to ne 
znači nužno razgovor o osobnim 
problemima, iako to ponekad može 
biti važno ukoliko je povezano i koči 
proces međusobnog upoznavanja. 

U tom smislu, poznavati nekoga ne znači 
nužno imati intiman (osoban) odnos. Ono što 
je nužno znati je kako neka osoba razmišlja o 
društvenim problemima s kojima se klasna 
borba susreće, kako misli da može 
intrevenirati, koje metode nalazi dobrima u 
zadanoj situaciji i slično. 

Prvi korak u produbljivanju našeg 
međusobnog poznavanja je diskusija. Čak je 
dobro zapisati neke od zaključaka tih diskusija 
kako bi različiti problemi mogli biti na taj 
način razjašnjeni. Kada su osnovne stvari 
jasne grupe afiniteta su praktički osnovane. 
Daljnje dublje upoznavanje se nastavlja kroz 
zajedničke akcije i u odnosu na njih, ali i u 
odnosu tih akcija prema realnosti. Tijekom 
trajanja tog procesa upoznavanje je sve šire, 
a povezanost između osoba često postaje sve 
jača. Ipak, ovo je tek posljedica stvaranja 
grupe afiniteta, ne i njen glavni cilj. 

S druge strane, grupe se najčešće osnivaju na 
potpuno drugačiji način pa tako prvo dolazi 
neka vrsta aktivnosti da bi tek kasnije 
najnužnija pitanja bila razjašnjena, bez da se 
ikada postigne razina afiniteta potrebna za 
zajedničko djelovanje. Tako se stvari 
prepuštaju slučaju, kao da su stvari jasne 
same po sebi, odnosno kao da su jasne već 
zbog samog osnivanja grupe. Naravno, stvari 
nisu jasne zbog samog osnivanja grupe pa 
grupa stagnira jer ne postoji jasan smjer kojim 
bi krenula ili prati osobu (osobe) koja ima 
najjasniju ideju oko toga što želi raditi, dok se 
drugi tome jednostavno prepuštaju, često uz 
malo entuzijazma i stvarnog djelovanja. 

Grupa afiniteta pak u svom postojanju 
pronalazi velik potencijal i odmah je okrenuta 
djelovanju, a nije zasnovana na brojnosti, već 
kvalitativnoj snazi više osoba koje zajednički 
rade na projektu koji se razvija kroz vrijeme. 
To je struktura svojstvena anarhističkom 
pokretu, a može uključivati cijeli spektar 
aktivnosti, od širenja ideja i informacija, 
izvođenja direktnih akcija, do objavljivanja 
novina i rada na neformalnom organiziranju. 
Također, može ići prema tome da postane 
masovnija struktura, što će joj pomoći da 
učinkovitije intervenira u društvenom sukobu. 

(tekst je preveden iz časopisa Insurrection, 
broj 4, 1988.) 

Financijska kriza je kriza kapitalizma, uzrokovana špekulacijama, a ne propadanjem realne proizvodnje koja zadovoljava stvarne potrebe 

Kriza... čija kriza? 



'Borit ćemo se za radna mjesta, a ne za više 
plaće!' 

Nije prvi put u povijesti kapitalizma da se 
kriza koristi kao izgovor za daljnju 
eksploataciju i zatiranje prava radničke 
klase. Sa svih strana dolaze ovakvi i slični 
biseri - krivi su im neproduktivni radnici, 
ljudi koji su ulazili u iznimno povoljne i 
primamljive kredite kako bi kupili stan, ljudi 
koji jednostavno ne troše dovoljno ... - i 
kako onda ekonomija ne bi upala u krizu. 
Naravno, i izlazak iz krize, tj. otkup dugova 
(i tko zna što sve još) upravo onih koji su je 
izazvali, morat će odraditi ti isti radnici. I, 
neka ne prigovaraju, jer još nisu ni svjesni 
kako fino im je dosad bilo. 

Nekad davno seljak je bio odvojen od svoje 
zemlje. Odnos je bio jednostavan, i seljak je 
mogao vilama probosti feudalca ili bilo kojeg 
drugog nametnika, kao što je ponekad i činio. 
Zatim je netko pokrenuo poduzeće, i nastali 
su prvi radnici koji sad više nisu posjedovali 
čak ni sredstva proizvodnje. Ipak, vlasnik je 
bio poznat i prisutan, i moglo ga se, kao što 
su radnici ponekad i činili, lupiti čekićem po 
glavi. Nakon toga vlasnik postaje nekakva 
virtualna osobnost - onaj tamo neki koji u 
svom sefu čuva komad papira - dionicu. 
Vlasnik tog papira mogao se često mijenjati, 
te pritom stvarati čudesnu stvar - profit - novu 
vrstu profita, čiji izvor više nije bio u realnoj 
proizvodnji poduzeća. Ta nova, uzbudljiva 
mogućnost daje priliku stvaranja profita 
čistom špekulacijom. I, odjednom realna 
komponenta profita, tj. fizička proizvodnja 
dobara ili usluga, gubi svoju dotadašnju 
važnost. 

Pokušat ću ovo dočarati primjerom. Recimo 
da promatramo tvornicu čarapa. Ta tvornica 
ima vlasnika koji zadržava višak profita 
(eksploatira radnike). Ako radnici proizvedu 
1 00 pari čarapa dnevno stvara se određen 
profit. Ako radnici proizvedu 200 pari čarapa 
dnevno profit se povećava. Međutim, recimo 
sad da taj vlasnik odluči prodati dionice svoje 
tvornice, npr. po cijeni od 1 00 kuna, i recimo 
da se proizvodnja čarapa uopće ne mijenja. 
Vrijednost dionica se može umjetno povećati 
nizom načina, npr. dezinformacijama, 
prikrivanjem gubitaka tvornice na bilanci. Ili 


možda tako da kapitalist pokupuje sve 
dionice te tvornice koje se nude na tržištu 
povećavši na taj način umjetno potražnju, 
time i cijenu dionice, te kad se to dogodi 
odjednom proda svoje dionice, čime 
ostavruje profit jer ih je on kupio po nižoj 
cijeni. Ovdje je vidljivo da se da profitirati, ali 
i gubiti profit može jednostavnim 
špekulacijama, nezavisnim od realne 
proizvodnje poduzeće. Poduzeća mogu biti 
uništena potpuno nezavisno od toga kolika 
realna produktivnost bila. 

Drugi primjer stvarnja vrijednosti bez stvarne 
proizvodnje je tzv. «novac bez države» - Euro- 
dollar. Rusija je posjedovala znatne količine 
dolara koji su joj bili potrebni zbog uvoza i 
izvoza. Početkom hladnog rata Rusija povlači 
svoje dolare iz SAD-a i polaže ih u europske 
banke pod vlastitom kontrolom (otud dolazi 
naziv). Do tada se u banke nije smjela 
polagati strana valuta. Uskoro, banke 
odlučuju stvarati profit posuđujući i dolare, no 
kako se to događa van matične države dolara 
vrijednost valute postaje određena 
fluktuacijama na tržištu. Dakle, i vrijednost 
valute, slično kao i vrijednost dionice, sada je 
ovisna o ponudi i potražnji, a može se 
mijenjati raznim špekulacijom. Državne 
ekonomije mogu biti uništene, nezavisno od 
realnog stanja ekonomije (realne proizvodnje 
dobara i usluga). 

Da bi se pojmilo koliki zamah su takve 
špekulacije i sveskupa financijski sektor uzeli 
maha važno je upoznati se s nekim 
brojevima. Najveće globalno financijsko 
tržište je ono valutama (Foreign Exchange - 
ForEx), gdje se dnevno obavljaju transakcije 
vrijedne 3 trilijuna američkih dolara. Za 
usporedbu, ukupna vrijednost transakcija 
realnim dobrima i uslugama u cijeloj godini 
iznosi 6 trilijuna američkih dolara - dva dana 
trgovanja na ForEx-u. 

Kapitalizam je prefrigana životinja, umjesto 
da propadne u svojim promašajima najčešće 
se iz kriza vraća još snažniji, još eksplicitniji. 
Vlastite slabosti koristi kao izgovorza daljnje 
jačanje i produbljivanje svojih nastranih 
odnosa. Pri svakom svom posrtaju, prvo što 
učini jest da vas upozori da ćete se boriti za 
svoja radna mjesta, ako ne prihvatite kakve- 


takve plaće. Pri svakom svom padu jasno 
naredi da ga vučete vani, jer inače i vi s njim 
tonete. Ako je zadužen, zadužit će se još više 
da pokrije dugove. Možda se pitate kako to 
funkcionira - jer svi znamo da se ne može 
stvarati nešto iz ničega. Jednostvano- 
opljačkaju vas kako bi platili vlastite dugove! 
Treba im novac? Printaju ih! Da, to će izazvati 
inflaciju, ali šta ih briga, isprintaju 1 00, 
inflacija pojede 50 - oni imaju 50 iz ničega! 
Možda već pogađate odakle tih 50 zapravo?! 
Naravno, iz vaših džepova! 

I, otkud sad ova kriza? Da sad počnem o 
Keynesu, Reaganu, Friedmanu, 70-ima...? O 
1 929-oj? Kriza je u korijenu ovog sistema. Od 
samog početka. Od trenutka glorificiranja 
profita. Od trenutka kad je jedna strana uzela 
sebi za prvo eksploataciju druge. Od trenutka 
kad se ne proizvodi zbog ljudskih potreba i u 
skladu s njima, već zbog gomilanja profita. 
Neki, uglavnom prilično reformistički 
raspoloženi (vidi Naomi Klein: Shock doc- 
trine), vjeruju da kapitalizam krize (vlastite, 
ali i one prirodne) kontrolira i iskorištava u 
svoju dobrobit, tamo negdje otkad je Fried- 
man rekao 'Tko vas jebe - We want money\', 
ali da je prije toga bio dobar jer je zagovarao 
državu blagostanja. U toj priči ima barem 
nekoliko problema. Prvi je taj što je donekle 
ta priča točna, što ju čini lakšom za 
povjerovati - da, kapitalizam zbilja koristi 
krize kako bi ojačao, kako bi se još bolje 
ustanovio - širenjem tržišta, smanjivanjem 
prava radnika... Međutim, to nije sasvim 
jednostavno. Npr. teško je povjerovati da se 
trenutna kriza kontrolira, ili da je izazvana 
namjerno kako bi kapitalizam mogao iz nje 
izaći kao feniks. Zatim, pretpostavlja jednu 
prilično glupavu stvar- da su radnička i 
ljudska prava bila poštovana prije 
Reaganomicsa (pojam koji označava 
neoliberalnu ekonomsku politiku koju uvodi 
Reagan (ali i mnogi drugi) pod 
Friedmanovim vodstvom). 

'Kriza kao prilika' dosad je služila 
kapitalističkom sistemu. Ova kriza više ne 
mora biti njihova, već naša prilika da stvorimo 
svijet u kojem neće biti iskorištvanja, lažne 
vrijednosti, profita i kriza... ukratko, 
kapitalizma. 

Danas je sasvim poznata činjenica da je 
crna zastava simbol anarhizma. Nažalost, 
točan nastanak te povezanosti je nemoguće 
utvrditi. To može biti frustrirajuće za one 
koje fasciniraju povijesne banalnosti, no to 
nije iznenađujuće. 

Anarhizam je uvijek zastupao uopćenu, i 
povremeno nejasnu, političku platformu. 
Razlozi su sasvim jasni; geometrijski precizni 
planovi stvaraju dogmu i guše kreativan duh 
pobune. U skladu s tim i rezultirajući istim 
problemima, anarhisti su odbacili 
"disciplinirano" vodstvo koje je prisutno u 
mnogim drugim političkim grupacijama na 
ljevici. Razlog ovakvog stava je također posve 
jasan; zato što je vodstvo zasnovano na 
autoritetu neodvojivo od hijerarhije. Čini se 
logičnim da bi, pošto su se protivili bilo čemu 
što ima veze s državom, anarhisti trebali 
protiviti i važnosti simbola i ikona, 
lako ovo može biti objašnjenje zašto je 
porijeklo anarhističkih simbola neuhvatljivo i 
neuvjerljivo, činjenica je da su se anarhisti 
koristili simbolizmom u svojoj pobuni protiv 
države i kapitala, a to se ne odnosi samo na 
crnu zastavu, već i na zaokruženo A. 
Zaokruženo A je ispisivano na zidovima i 
ispod mostova širom svijeta. Crne zastave su 
nedavno "uskrsnule" u Rusiji i nastavile se 
vijoriti u mnogim dijelovima svijeta. 


Postoje brojni izveštaji o upotrebi crne zastave 
od strane anarhista. Najpoznatiji su bili 
partizani Nestora Mahnoa tijekom Ruske 
revolucije. Pod crnim barjakom, njegova 
vojska je porazila desetak armija i tijekom 
dobrih nekoliko godina sačuvala veći dio 
Ukrajine slobodnim od centralizirane moći. U 
bližoj prošlosti, pariški studenti su nosili crne (i 
crvene) zastave tijekom masovnog 
generalnog štrajka iz 1968. 

Crna zastava u anarhističkoj povijesti 

Anarhistička crna zastava vuče svoje korijene 
iz vremena znatno prije ovih događaja. Njeno 
prvo spominjanje je zapravo nepoznato. Čini 
se da zasluga za nastanka crne zastave 
pripada Louise Michel, poznatoj sudionici 
Pariške komune iz 1 871. Prema onome što 
piše anarhistički povijesničar George Wood- 
cock, Louise Michel je nosila crnu zastavu 9. 
ožujka, 1 883. godine tijekom demonstracija 
nezaposlenih u Parizu. Na čelu grupe od 500 
ljudi, Louise Michel je uzvikivala: "Kruha, 
rada, ili olovo!", a tijekom demonstracija su 
opljačkali tri pekare prije nego što su bili 
uhapšeni. Osim toga ne postoje stariji zapisi o 
crnoj zastavi. 

Nedugo nakon toga, crni simbol je pronašao 
svoj put do Amerike. Paul Avrich piše da je 
27. studenog 1884. godine crna zastava bila 


nošena na čikaškim demonstracijama. Tako 
piše da je August Spies, jedan od poznatih 
hajmarketških mučenika, "primjetio kako je 
ovo bio prvi slučaj razvijanja (crne zastave) na 
američkom tlu." (Avrich, The Haymarket 
Tragedy, 144-145). 

U još težoj situaciji, 13. veljače 1921. godine 
bio je datum koji je obilježio kraj crnim 
zastavama u Rusiji. Tog dana je u Moskvi 
pokopan Petar Kropotkin. Velik broj ljudi koji 
su bili u povorci koja se protezala 
kilometrima, noseći crne transparente na 
kojima je pisalo: "Gdje ima vlasti nema 
slobode" (Avrich, The Anarchists in the Rus- 
sian Revolution, 26). Prema dostupnim 
podacima, crne zastave su u Rusiji nisu 
pojavile sve do osnivanja pokreta "Černoe 
zhania" ("Crni barjak") 1905 godine. Samo 
dva tjedna nakon što je Kropotkin pokopan, 
izbija Kronstadski ustanak, nakon čega je 
anarhizam u Rusiji trajno uništen. 

Dok su ranije navedeni događaji prilično 
dobro poznati, kao što je spomenuto, točno 
porijeklo crne zastave nije. Sasvim je jasno da 
je veliki broj anarhističkih grupa u ranim 
osamdesetim godinama devetnaestog 
stoljeća prihvatio nazive koji su imali veze sa 
crnom bojom. 

U srpnju 1881. godine. Crna internacionala 
se sastala u Londonu. Ovo je bio pokušaj da 

se reorganizira Anarhističko krilo nedavno život na gusarskom brodu bio je sasvim milijunima ubijenih u ratovima, unutarnjim i 

raspuštene Prve internacionale. Slično tome, sigurno demokratičniji nego na brodovima vanjskim, zbog veće slave i stabilnosti neke 

postojala je i "Crna traka" u Francuskoj britanske, američke ili francuske mornarice - a proklete države. Zali za onima čiji je rad 

(1882.) i "Mano Negra" (Crna ruka) u pogotovo od onog na trgovačkom brodu. opljačkan (oporezovan) kako bi se platili 

Andaluziji, (1 883.). Ovi datumi su Za gusare, crna zastava je bila simbol smrti, pokolji i represija nad drugim ljudima. Ona 

neposredno praćeni demonstracijama Louise odražavala je značenje mrtvačke glave i žali ne samo smrt tijela već i osakaćenost 

Michel (1 883.) i crnim zastavama u Chicagu kostiju na crnoj podlozi. Znak koji je jednak duha pod autoritarnim i hijerarhijskim 

(1884.). poruci: "Predaj se ili umri!". Namjera je bila sustavima; ona žali za milijunima zamračenih 

Daljnje određivanje razdoblja za koje se zastrašiti žrtve i natjerati ih da se predaju bez moždanih stanica koje nikada neće imati 

vezuje rođenje simbola, je ime Francuske borbe. To je djelovalo poput Ghenga u priliku spoznati svijet. To je boja neutješne 

anarhističke publikacije "Le Drapeau Noir" Kanovoj vojsci. žalosti." 

(Crna zastava) koja je kratko vrijeme Također, bilo je i mnogih drugih koji su "Ali crna boja je i predivna. To je boja 

objavljivana. Prema Rodericku Kedwardu ova prihvatili crnu zastavu kao simbol poruke odlučnosti, snage, boja kojom su sve ostale 

anarhistička tiskovina je postojala par godina, "predaj se ili umri!". Konfederalni boje razjašnjene i određene. Crno je 

a početak objavljivanja je navodno pred zapovjednik Quantrilin se tijekom Američkog misteriozno okruženje klijanja, plodnosti, 

listopad 1 882. godine, kada je bačena građanskog rata borio pod crnom zastavom. rodne zemlje novoga života koji se uvijek 

bomba u kafić u Lionu (Kedward, 35). Da bi Bio je poznat po tome što nije imao milosti za razvija, obnavlja, osvježava, i reproducira u 

podržao vlasitu teoriju, Avrich napominje da svoje neprijatelje, a za uzvrat, nije je tražio ni tami. Sjeme skriveno pod zemljom, 

je 1 884. godine, crna zastava "bila novo za sebe. Tako je i meksički general Santa čudnovato putovanje sperme, tajanstveni rast 

anarhitičko obilježje" (Avrich, The Haymarket Ana je bio općepoznat po nošenju crne embrija u maternici sve njih okružuje i štiti 

Tragedy, 144.). Također, Murray Bookchin zastave. Nosio ih je i u Alamou. Zajedno s crnina." 

iznosi da "su sljedećih godina, anarhisti crnim barjakom, njegovi pljačkaši su "Zbog toga, crna je negacija, bijes, 

prihvatili crnu zastavu" kada je govorio o uzvikivali poklič nazvan "Deguello", koji je uvrijeđenost, žalost, ljepota, nada, prehrana i 

španjolskom anarhističkom pokretu iz lipnja značio "uzet ćemo i posljednji novčić" (bez sklonište novih oblika ljudskog života i odnos 

1 870. godine. U to vrijeme, anarhisti su zarobljenika). na i sa zemljom. Crna zastava znači da smo 

masovno koristili crnu zastavu. Čini se lako Kan, Quantrilin i general Santa Ana mi svete stvari. Mi smo ponosni zato što je 

očiglednim da je ovo razdoblje kada je crna nemaju nikakve veze s anarhizmom - gusari nosimo, žao nam je jerto moramo, i nadamo 

zastava vezana uz anarhizam. su, s druge strane, znatno kompliciraniji. Na se danu kada takav simbol više neće biti 

njih su gledali kao na pobunjenike. potreban." 

Zašto crna boja? Pobunjenici bez države, bez vjernosti bilo 


Čini se da je lakše otkriti kada je veza 
nastala, nego pronaći razloge zbog kojih je 
odabrana crna boja. čikaški "Alarm", koji 
predstavlja izvor iz ptve ruke, ističe da je crna 
zastava "zastrašujući simbol gladi, bijede i 
smrti" (Avrich, The Haymarket Tragedy, 

1 44.). Bookchin tvrdi da je "crna zastava 
simbol radničke bijede i izraz njihovog bijesa 
i ogorčenosti". 

U istom kontekstu, Albert Meltzer kaže da su 
povezanost crne zastave i bunta radničke 
klase "nastali u Remsu, Francuskoj, 1831. 
godine ("Rad ili smrt") tijekom demonstracija 
nezaposlenih". Zapravo, on tvrdi da je 
Michelina akcija iz 1 833. potvrdila 
povezanost. No, postoje i druge mogućnosti. 
Crna boja je moćna, ili je i antiboja, kakva je 
bila. Osamdesete godine 19. stoljeća bile su 
vrijeme izrazite anarhističke aktivnosti. Crna 
internacionala je smatrala uvođenje 
"propagande djelom" anarhističkim 
programom. Povijesno gledajući, crna boja je 
povezivana s krvlju, odnosno osušenom krvlju, 
kao i crvena zastava. Tako da, iako je bila 
povezana s radničkim buntom, predstavljala 
je i simbol nihilizma tog vremena. 

Gusari i anarhija 

Zanimljiva je i veza između crne zastave i 
gusara. Postoje nepovrđeni izveštaji da je 
Louise Michel, dok je predvodila ženski 
bataljon tijekom Pariške komune 1871. 
godine, možda nosila zastavu s lubanjom i 
prekriženim kostima. No, povezanost može ići 
i dalje od toga. 

Na gusare se gleda kao na pobunjenike, 
slobodne duše, a često kao i na nemilosrdne 
ubojice, lako se većina gusara znatno 
razlikovala, ipak su mnogi od njih birali 
kapetana gusarskog broda. U nekim 
slučajevima kapetan nije bio muškarac, što je 
bilo prilično neuobičajeno za to vrijeme. On 
ili ona bili su "podložni trenutnom opozivu", a 


kojem zakonu, osim nekog surogata pravila 
koja su stvarali između sebe. Sasvim sigurno, 
gusari nisu svjesno bili anarhisti, i često se 
nisu ponašali ništa bolje od najobičnijih 
barbara. No, ono što je najvažije je način na 
koji su doživljeni. Njihov simbol je bio 
materijalizacija buntovništva, duha bezvlašća 
i bunta. Njih je prezirala vladajuća klasa. 

To je gladnima i nezaposlenima moglo biti 
sasvim dovoljno za odabir crne zastave kao 
simbola svog revolta. Zapravo, netko je 
sasvim jednostavno mogao dohvatiti crni ili 
crveni komad odjeće u vrijeme pobune. Za 
tisak kompliciranog simbola bilo je potrebno 
vrijeme i novac. Tako je improvizirana 
pobunjenička zastava koja se vijorila tijekom 
buna bila najvjerojatnije jednobojna. Iz tog 
zaključka dolazi pretpostavka da je 


Post Scriptum i zaokruženo slovo A 

Još je teže pronaći i uhvatiti porijeklo 
"zaokruženog A" kao anarhističkog simbola. 
Mnogi smatraju da je nastao sa pank 
pokretom sedamdesetih godina dvadesetog 
stoljeća, ali on datira iz znatno ranijeg 
razdoblja. U Bruxelessu su 25. studenog 
1 956. godine "Alliance Ouvriere Anarchiste" 
(AOA) tijekom svog osnivanja prihvatili ovaj 
simbol. Cak i ako se vratimo još unatrag, 
BBC-jev dokumentarac o Španjolskom 
građanskom ratu pokazuje jednog člana 
anarhističke milicije sa zaokruženim A jasno 
ispisanim na njegovoj kacigi. Osim ovoga, 
vrlo je malo poznato o porijeklu zaokruženog 
slova A. 

Jason Wehling 


crna zastava nošena bez lubanje i 
kostiju zato što je morala biti 
improvizirana za trenutne potrebe 
pobune. 

Knjiga Howarda Ehrilcha Reinventing 
Anarchy sadrži odličan odlomak crnoj 
zastavi, koji vrijedi citirati u 
potpunosti: 

"Zašto je naša zastava crna? Crno je 
sjena negacije. Crna zastava je 
negacija svih zastava. To je negacija 
nacionalnosti koja suprotstavlja 
ljudsku rasu samu sebi i poriče 
jedinstvo ljudskog roda. Crno je 
raspoloženje bijesa i uvrijeđenosti 
prema svim gnjusnim zločinima 
protiv čovječanstva izvršenih u ime 
vjernosti jednoj ili drugoj državi. To 
su bijes i uvrijeđenost zbog 
povrijeđene ljudske inteligencije 
koju podrazumijevaju prevaranti, 
licemjeri, i jeftina šikaniranja 
počinjena od strane vlada." 

"Crna je također i boja žalosti; crna 
zastava koja poništava nacije također 
žali za njenim žrtvama, bezbrojnim 

Peler Gelderloos: How Nonviolence Protects t/te State, South End Press, SAD, 2007. 

Kako nenasilje 


Elektroničko izdanje knjige Četvrti svjetski 
rat/Drugačiji svijet je moguć! 

Protiv 

kapitalizma 

Društvo za promicanje književnosti na novim 
medijima objavilo je u okviru projekta 
Besplatne elektroničke knjige novi naslov: 
Četvrti svjetski rat / Drugačiji svijet je 
moguć! Dražena Simleše. 



Knjiga Dražena Simleše Četvrti svjetski rat/ 
Drugačiji svijet je moguć! podijeljena je u dva 
dijela, gotovo dvije knjige, no tematski i 
sadržajno vezane, tako da su objavljene kao 
jedan naslov. Knjigu je u tiskanom obliku 
2006. godine objavila izdavačka kuća Sto 
čitaš?. 

Prvi dio knjige pod naslovom Četvrti svjetski 
rat-globalni napad na život iscrpno obrađuje 
temu globalizacije, globalnih institucija, 
ukratko "napadača na život", kako ih naziva 
sam autor. 

Termin Četvrti svjetski rat je naziv koji su prvi 
primijenili zapatisti, a ta definicija najbolje 
opisuje stanje u kojem se suvremeni svijet 
nalazi. 

U prvom dijelu knjige, autor iznosi cijeli niz 
relevantnih činjenica o radu globalnih 
institucija, političkim, ekonomskim, 
društvenim i kulturnim posljedicama njihovog 
djelovanja, čime izbjegava često prisutnu 
mistifikaciju kada se govori o "velikim zlim 
moćnicima". 

Drugi dio knjige, pod naslovom Drugačiji 
svijet je moguć!, bavi se obranom života, a 
podnaslov Priče iz našeg dvorišta najbolje 
opisuje pristup toj temi: umjesto iznošenja 
teoretskih mogućnosti i alternativa postojećoj 
situaciji, autor govori otzv. običnim ljudima, 
herojima svakodnevnog života i 
preživljavanja, konkretnim projektima koji 
pružaju otpor kapitalizmu, otpor globalnim 
moćnicima i njihovoj politici. 

Ukratko, ovdje je riječ o onom što se već radi, 
sada i ovdje posve mogućim i izvedivim 
projektima. 

Svakako je riječ o najopsežnijem istraživanju 
aktivističke scene objavljenom kod nas, a 
osim izrazito velikog broja podataka i 
činjenica koji knjizi daju znanstvenu 
vrijednost, tekst je nadopunjen autorskim 
komentarima i analizama, što tekst čini 
razumljivijim, ali i zanimljivim. 

Knjigu možete besplatno čitati na 
www.elektronickeknjige.com 


Rijetke su knjige koje se bave pitanjem 
nasilja i nenasilja, a da pri tome nisu 
isključive, već ostavljaju otvorene sve 
mogućnosti. Utoliko je ova knjiga važna, baš 
kao i zbog činjenice da doprinosi 
razumijevanju nasilja i odlazi znatno dalje 
od pojednostavljenog razumijevanja odnosa 
nasilja i nenasilja gdje je ono prvo loše, a 
drugo dobro. Svijet u kojem živimo je ipak 
nešto drugačije mjesto od onog kakvim bi ga 
mi željeli. 

Za početak treba reći par riječi o autoru, što 
će svakako pomoći lakšem razumijevanju 
ovog prikaza. Naime, autor je već godinama 
uključen u različite antiratne, 
antimilitarističke, mirovne, antikapitalističke, 
anarhističke i srodne inicijative, a nešto prije 
pisanja ove knjige proveo je šest mjeseci u 
zatvoru u SAD-u. Ne zbog nasilja, već baš 
suprotno, zbog nenasilne akcije. Uostalom, 
zar država zatvara samo nasilnike? Ne, često 
ih zapošljava. 

Uglavnom, važno je znati da je autor izrazito 
upoznat s temom i da o njoj ne govori kao 
promatrač, već kao netko uključen u pokret. 
Insajder, rekli bi u njegovom kraju. 

Upravo iz te pozicije započinje knjigu, gdje 
na početku iznosi svoju osnovnu tezu o tome 
kako pacifisti (druga imena se: nenasilni 
aktivisti, mirovni aktivisti, itd. no 
jednostavnosti radi ovdje će biti u upotrebi 
samo naziv pacifisti) u biranju strategije/ 
metode djelovanja isključuju sve strategije 
koje ne možemo nazvati nenasilnim. 

Zapravo, odbijaju svaku drugu mogućnost, pa 
čak i diskusiju o tome. Upravo zbog ovoga, 
pacifizam i nenasilje autor smatra 



ograničavajućim, a takav izbor strategije 
klasnom i rasnom privilegijom, jer ukoliko 
pripadaš drugoj klasi ili rasi (aktivisti koji 
zagovaraju pacifizam su uglavnom bijeli 
pripadnici srednje klase), nasilje je već tu, u 
tvom životnom okruženju, a to više ne daje 
mogućnost izbora. 

Postoji nekoliko čestih argumenata koje će 
pacifisti koristiti kako bi dokazali ispravnost 
svog isključivog izbora pa će tako navoditi 
primjere Gandhija ili Martin Luther Kinga Jr. 
kao uspješne vođe nenasilnih društvenih 
promjena, no upravo njih Peter Gelderloos 
koristi kao dokaz da priča i nije crno-bijela. 
Tako Gandhi vjerojatno ne bi puno postigao 


Novi broj čaospisa Anarhističke federacije 

Novi Organi se! 

Organise! (u podnaslovu: for revolutionary 
anarchism) je časopis Anarhističke 
federacije (Velike Britanije), 
koji objavljuju povremeno, ali 
barem jednom do dva puta 
godišnje. Uz Organise!, 
objavljuju i Resistance, 
mjesečnu publikaciju u kojoj 
donose aktualne vijesti i 
najave. 

I dok je Resistance osmišljen 
na način da informira o 
aktualnim pitanjima, 

Organise! donosi analize i 
promišljanja iz anarhističke 
perspektive, a brojevi su 
osmišljeni tematski, pa se tako 
novi (točnije, 71) broj bavi 
pitanjem religije. Uz pitanje same vjere i 
pitanja u što to uopće ljudi vjeruju, ovaj broj 
se bavi i utjecajem religije na društvene 
procese, u čemu kroz nekoliko različitih 


tekstova pronalazi opasnost koju religije 
donose, jer u trenutku kada iz metafičkog 
prenose svoj utjecaj i težnje u stvaran svijet, 
to pitanje više nije samo osobno, a uvijek teži 
stjecanju moći. Tako se tekst o mega- 
crkvama bavi 

komercijalizacijom religije i 
koliko religija nije strana 
kapitalizmu. 

Osim tem broja, tu je i analiza 
i odgovor na ekonomsku krizu, 
analize pokreta i aktivnosti, te 
dio o povijesti pokreta, koji se 
posbeno osvrće na četrdesetu 
godišnjicu Internacionale 
anarhističkih federacija 
odžanoj u Carrari 2008. gdje 
je i osnovana. 

Organise! možete naručiti u 
tiskanom obliku, skinuti kao 
pdf ili čitati Online na http:// 
www.afed.org.uk . Ukoliko se 
odlučite za Online verziju, uzmite u obzir da 
će svaka donacija pomoći daljnjem 
objavljivanju časopisa, bez obzira što je 
ponuđen i besplatno na čitanje. 

štiti državu 


da uz njegovu kampanju nenasilnog 
građanskog neposluha nije vođena i oružana 
borba protiv britanske kolonizacije, a Britanci 
su u to vrijeme imali ogromne gubitke u 
ljudstvu zbog dva svjetska rata, ekonomski su 
loše stajali i izvlačenje iz Indije im je daleko 
više odgovaralo. No, to je nešto što u 
pacifističkoj mitologiji ne možemo čuti. Uz 
ovaj, u knjizi se nalazi još drugih primjera koji 
otkrivaju cijelu pozadinu sličnih događaja, a 
koji idu u prilog osnovoj tezi knjige - 
ograničiti se samo na jednu strategiju je 
gotovo sigurno odmah osuđeno na propast. 
Upravo to je glavni argument - niti jedna 
strategija, taktika i način djelovanja nisu sami 
po sebi dovoljni, niti trebamo na djelovanje 
za društvene promjene gledati na taj način. 
Osnovni problem kod takvog pogleda je da 
moramo uzeti u obzir sve okolnosti, a one nisu 
iste u svakom vremenu, niti na svim mjestima 
u svijetu. Tako, primjerice, argument da se 
nenasiljem i širokom edukacijom može puno 
postići, autor osporava činjenicom da 
edukacija nije jednako svima dostupna, da 
nemamo svi jednake mogućnosti ili želje za 
edukacijom, te da je upravo kroz edukaciju 
lako manipulirati ljudima, što je i slučaj s 
današnjim obrazovnim sustavom. 

U nizu argumenata kojima dovodi u pitanje 
isključivost u odabiru strategije, ne treba 
zaboraviti da upravo pacifisti najčešće 
zagovaraju suradnju s državom, odnosno s 
institucijama moći, gdje ponekad odrađuju i 
njihov «posao», kao što je više puta bio slučaj 
kada su sami «hapsili» (!?) i/ili predavali 
prosvjednike koji su sudjelovali u sukobima 
policiji, lako je to svakako najgrublji primjer 


Abolishing the Borders from Bel ow (Rušenje 
granica odozdo) već godinama predstavlja 
glavni izvor informacija o anarhističkom 
pokretu, akcijama, grupama i 
srodnim temama, a sve to iz 
istočne Europe. 

Časopis izlazi u Berlinu, no 
objavljuje ga anarhistički 
kolektiv sastavljen od ljudi iz 
"istočnih" zemalja. Svi prilozi, 
vijesti i tekstovi dolaze iz tog 
dijela svijeta, no od važnosti 
su za cijeli pokret, bez obzira 
na zemljopisne udaljenosti. 

Najnoviji 33 broj časopisa 
donosi tekstove o zbivanjima, 
ratu na Kavkazu (izvještaj 
anarhista koji su boravili u 
Osetiji), povijesti 
anarhističkog pokreta u 
Bugarskoj i Ukrajini, problemima koje imaju 
useljenici u EU, izvještaj s No Border kampa u 
Turskoj, dvadesetak stranica posvećuje 


takve suradnje, nije izoliran, a treba mu 
dodati često inzistiranje na procedurama koje 
propisuje država, a koje su već u samom 
početku ograničavajuće, jer ne predviđaju 
mogućnost dubokih društvenih promjena, 
pogotovo ne onih koje ugrožavaju postojeći 
ekonomski ili politički sustav moći, odnosno 
njegovo ukidanje. 

I dok, s jedne strane, imamo zagovaranje 
nenasilja, s druge strane upravo taj 
ograničavajući odabir strategije ovisi o 
postojanju nasilnog državnog aparata (vojske 
i policije), kojoj se daje legitimitet za 
upotrebu nasilja. Drugima se takav odabir, 
čak i u samoobrani, ne priznaje kao 
legitiman. 

Nakon niza dobrih, argumentiranih, pa na 
trenutke i preargumentiranih (zbog 
povremenih ponavljanja) opažanja o 
nenasilju i pacifizmu kao ideologiji, autor 
nudi niz alternativnih strategija i primjera 
kada je različitost odigrala ključnu ulogu u 
društvenim sukobima i promjenama. Pri tome 
svakako treba naglasiti da se niti jednom ne 
govori o «nasilnim» aktivistima, jer to nije 
politička kategorija niti takva skupina postoji, 
a ono što autor stalno naglašava je da će i 
ljudi koji biraju različite strategije, a ne samo 
jednu, ipak češće korisititi one nenasilne, dok 
će za nasiljem potezati tek u krajnjoj nuždi. 

O knjizi i temi bi se dalo napisati još dosta 
toga, a za kraj ovog prikaza ćemo samo reći 
da je ovo vrijedan doprinos raspravi o 
suvremenom anarhističkom pokretu i 
različitosti strategija, o čemu će svakako biti 
još govora u Ispod pločnika i drugdje. 


radičkim borbama, a tema ovog broja su 
slobodni/alternativni mediji u kapitalističkom 
društvu, pa su kroz broj predstavljeni različiti 
časopisi, novine i medijski 
projekti iz cijele istočne 
Europe. 

Uz sve ovo, svaki broj donosi 
opsežan popis aktivnih 
projekata, kolektiva, 
incijativa i grupa u istočnoj 
Europi, tako da sve skupa 
predstavlja jedinstveno 
mjesto za saznati više o 
našem dijelu svijeta, što je 
inače prava rijetkost. 

Ono što obilježava svaki broj 
je "slomljeni" engleski, no 
kako je to svima koji 
sudjeluju i pišu drugi jezik, 
riječ je o posve razumljivom i 
lako čitljivom časopisu. 
Možete ga pročitati/nabaviti u većini 
slobodarskih knjižnica i čitaonica. 


Elektroničko izdanje knjige U obranu 
anarhizma 

U obranu 
anarhizma 

Na internetskim stranicama projekta 
Besplatne elektroničke knjige objavljena je 
besplatna elektronička knjiga U obranu 
anarhizma Roberta Paula Wolffa. Riječ je o 
jednom od ključnih radova koji govore o 
važnosti i snazi anarhističke misli, dok 
istovremeno dovodi u pitanje legitimnost 
države i svih institucija vlasti. 



Knjiga je objavljena u suradnji sa 
zagrebačkim DAF-om, unutar biblioteke 
ElektroDAF u kojoj će biti reizdani DAF-ovi 
klasici anarhističke misli. 

O kontinuitetu anarhističke misli svjedoči i 
knjiga američkoga političkog filozofa s 
Kolumbijskog sveučilišta Roberta VVolffa U 
obranu anarhizma iz 1970. godine. Knjiga, 
zapravo, nastaje 60-ih, u jeku kampanje 
protiv nuklearnog zastrašivanja, i istražuje 
temelje legitimnosti državne vlasti. 
Formulirajući kao temeljni problem filozofije 
politike usklađivanje moralne autonomije 
pojedinca i legitimne vlasti države, Wolff 
ubrzo, slijedeći Rusellov naputak za pisanje 
idealnih filozofskih bestselera, od 
"neprijepornih postavki završava u tezama 
koje nitko neće prihvatiti". 

Nakon odnosa autonomije i vlasti, Wolff 
otkriva zamke gubljenja glasova u većinskoj i 
zastupničkoj demokraciji, koji kompromitiraju 
ideal autonomne samouprave. Po Wolffu 
autonomnost se može sačuvati jedino 
izravnom demokracijom. No ideal 
jednoglasne izravne demokracije u vremenu 
"kada većina više voli svoje povjerenje 
povjeriti elitnoj klasi profesionalnih 
političara" i usprkos razvoju tehnoloških 
mogućnosti, čini se utopijskom poput 
Wolffove potrage za legitimnom državom, 
lako su, po riječima Nadežde Cačinović, 
"slabosti utopijskih projekata oslabile kritičko 
mišljenje u cjelini", procesi globalizacije 
danas ponovno aktualiziraju anarhističku 
misao, koja u prvome redu upozorava na 
slobodu, društvenu pravdu i jednakost. 

Knjigu možete besplatno čitati na 
www.elektronickeknjige.com 


Novi broj časopisa Abolishing the Borders from Beiow 

Rušenje svih granica 


Abofishing the Borders from Befow 

U Zagrebu je otvaren novi autonomni slobodarski prostor 


Otvorena slobodarska knjižnica i 
čitaonica "Roko i Cicibela" 


U Zagrebu je otvorena 
slobodarska knjižnica i čitaonica 
"Roko i Cicibela", a posjetiti je 
možete svaki utorak i četvrtak, 
pročitati ili posuditi različita 
izdanja ili se družiti uz čaj i 
zapatističku kavu. 

Slobodarska knjižnica i čitaonica 
"Roko i Cicibela" je autonomni 
prostor u kojem možete pročitati 
ili posuditi knjige, časopise, 
novine i fanzine koji se bave 
anarhističkom/slobodarskom 
teorijom, analizama i praksom. 
Teme koje su zastupljene su 
anarhizam, ekologija, povijest 
pobunjeničkih pokreta, 
feminizam, kontrakultura, 
subkulture... Knjižnica sadrži veći 
dio onoga što je objavljeno kod 


nas o ovim temama, bila riječ o 
knjigama ili časopisima, ali i 
velik broj izdanja na engleskom, 
njemačkom, talijanskom te 
drugim jezicima. 

Otvaranjem ovog prostora 
Zagreb je opet dobio slobodarski 
kutak koji predstavlja nastavak 
svih dosadašnjih čitaonica koje 
su djelovale u gradu od sredine 
devedesetih u nekoliko različitih 
prostora, ali se i priključio popisu 
sličnih projekata koji već djeluju 
u Puli, Rijeci i Splitu. 

Ime "Roko i Cicibela" je tek 
podsjetnik na sve one koji su 
siromašni i nepismeni znali što je 
nepravda i da joj se treba 
oduprijeti, ali i podsjetnik na to 
da je povijest anarhističkog 
pokreta na ovim područjima 


bogata, unatoč pokušajima svih 
sustava da je umanje, iskrive ili u 
potpunosti izbrišu. 

Navratite svaki utorak i 


četvrtak od 15 do 18 sati na 
čaj ili zapatističku (organsku) 
kavu i druženje u Frankopansku 1 
(u dvorištu). 




Ispod pločnika možete pronaći u: 


ZAGREB :: književni klub Booksa, Martićeva 14d // knjižara Jesenski i Turk, 
Preradovićeva 5 // knjižara Meandar, Kaptol centar // knjižara Planetopija, 
Ilica 72 // Superknjižara, Rooseveltov trg 4 // net kulturni klub Mama, 
Preradovićeva 18 // PULA :: infoshop Mica-Maca, Gajeva 3 // RIJEKA :: 
infoshop Škatula, Delta 5 // SPLIT :: infoshop Dislexia, Klub Kocka, Savska 
bb // ZADAR :: Z.V.U.K., Zrinsko- Frankopanska 5 // ...i raznim javnim 
događanjima... Ukoliko ste u mogućnosti distribuirati Ispod pločnika, javite se 
i poslati ćemo vam željeni broj primjeraka... 


Grupe i projekti 

U svakom broju ćemo objavljivati listu kontakata 
grupa i projekata koji su aktivni. Priključite se ili nam 
javite vaš kontakt. 

Anarhistički sajam knjiga u Zagrebu 

http://www.ask-zagreb.org 

Anarhofeministička akcija - Anfema 

http://www.anfema.tk 

Izdavačka kuća DataArt 

http://www.dataart.hr 

Hrana, a ne oružje! 

http://www.hranaaneoruzje.net 

Infoshop Dislexia 

Klub Kocka, prvi ulaz desno, Savska bb, Split 
e-mail: infoshop_dislexia@net.hr 

Infoshop Tabula Rasa 

Kralja Tomislava 31, Čakovec 
http://www.kmck.org 

Infoshop Mica-Maca 

Društveni centar Karlo Roje, Gajeva 3, Pula 
www.geocities.com/aktivizam/Mica-Maca 

Mreža anarhosindikalista/kinja - MASA 

http://www.masa-hr.org 

Riječka anarhistička inicijativa/lnfoshop Škatula 

Delta 5 (bivša zgrada lvex-a), Rijeka 
http://www.rai.anarhija.org 

Sabotaža pokvarenog sistema 

http://www.sabotazapokvarenogsistema.tk 

Izdavačka kuća Što čitaš? 

http://www.stocitas.org 


Početna naklada Ispod pločnika je 1000 kopija. Stvarna 
naklada je vjerojatno i veća, ali nemamo uvid u ukupan 
broj kopija koje nastanu nakon početne naklade. 


















